"Maila emateko egoskorra izan beharra dago" - Gipuzkoako Hitza\n“Maila emateko egoskorra izan beharra dago”\nAzken bi urteotan lehiaketetatik urrundu bada ere, Elena Calvillo punta-puntan ibili da beti mendi lasterketatan. Korrika egitea bezala, erizaintza lanbidea ere bokazioz aukeratu zuela esan du.\n2021, ekainak 04 Elkarrizketa, gipuzkoa 235\nElena Calvillo (Ordizia, 1970) berandu hasi zen mendi lasterketatan parte hartzen: 35 urterekin. Bere ibilbidean, ordea, garaipen zerrenda bikaina osatu du; mendi lasterketetako Munduko Kopa batean (2012) eta Espainiako zein Araba, Bizkai eta Gipuzkoako hainbat probatan parte hartu du, besteak beste. Erizaina da lanbidez, eta bi semeren ama. Pandemiak zuzenean eragin dio lanbidean, baita kirolari moduan ere. Lehiaketak utzita dituen arren, entrenatzen jarraitzen du.\nNoiz hasi zinen mendian korrika?\nNire senarra oso zalea da, beti ibili izan da atletismoan. Haren eskutik hasi nintzen korrika; lehenbizi, asfaltoan, 35 bat urte nituela. Gaztetan kirolzalea nintzen arren, 25 urtetik 35era artean ez nuen batere kirolik egin. Garai hartan ama izan nintzen, Mendaron lan egiten nuen orduan, oposizioak prestatzen ari nintzen… Nahikoa lan banuen. Semerik txikienak 6 urte bete zituenean, igerilekura eramaten nuen ordubeteko tarte hori aprobetxatzen hasi nintzen korrika egitera joateko. Hala hasi nintzen herriko lasterketak egiten: Josetxo Imazen oroimenez Beasainen egiten dena izan zen lehenbizikoa, Behobia-Donostia etorri zen gero… Pixkanaka emaitzak lortzen hasi nintzen, eta horrek ere motibatu egin ninduen.\nMendizaletasuna, berriz, aitarengandik datorkizu, ezta?\nBai. Haurra nintzenetik asko gustatu izan zait mendia. Aitarekin askotan joan izan naiz; Aralarrera, batez ere. Nire ahizpak eta anaiak ez zioten hainbeste jarraitzen aitari, baina ni harekin ibiltzen nintzen beti. Aitaren osaba bat artzain egoten zen Aralarren, eta horregatik joaten ginen sarri hara.\nModu naturalean sortu al zitzaizun, hortaz, mendian korrika egiten hasteko grina hori?\nOrdurako hasi berriak zeuden mendiko lasterketak, eta garai hartan Zegama-Aizkorri mendi lasterketan parte hartzea zen nire ilusioetako bat. Proba hori ikustera joaten ginen aurretik, eta gustuko nuen han egoten zen giroa. Juanito Rubiorenak, babesleetako batek, jakin zuen interesatuta nengoela, eta haren bitartez dortsala lortu nuen 2007an. Hura izan zen nire lehenengo maratoia, eta nahikoa txukun egin nuen: lehen hamar emakumezkoen artean amaitu nuen. Urte berean, Euskadiko Kopan ere parte hartu nuen, eta proba bertikalak ere hasi ziren orduan. Bi probatan parte hartu nuen, eta biak irabazi nituen.\nProfesional gisa aritu ez arren, maila handiko lasterketatan parte hartu duzu, ezta?\nMunduko Kopako hainbat probatan parte hartu nuen 2012an, eta Espainiako eta Euskadiko kopetako hainbat lasterketatan ere aritu izan naiz. Munduko Kopakoak dira buruan gelditu zaizkidan lasterketak: Sierre Zinal, Limone, Moncar…; horiek, batez ere. Munduko Kopako lasterketak gogorragoak izaten dira. Lehen hamarren artean amaitu nahi izan nuen Munduko Kopa hura, baina ez nuen lortu; hamabigarren gelditu nintzen. Inoiz ez naiz nabarmendu izan lasterketetan, baina oso erregularra izan naiz beti, beteranoen mailan, batez ere. Espainiako Txapelketan, adibidez, bosgarren amaitu nuen sailkapen nagusian; beteranoetan, berriz, lehenbizikoa izan nintzen. Batez ere, giroaz gozatu nahi izan dut nik beti; euskal selekzioa, adibidez, familia baten modukoa zen.\nZer talderekin ibili zara korrika?\n2010ean Idiazabalgo atletismo taldearekin aritu nintzen, Euskadiko Kopan parte hartzeko emakumezko bat falta zitzaiela eta. Hilabete batzuen buruan mendiko lasterketetako euskal selekziotik deitu zidaten. Idiazabalgo taldean hitza emanda nuela eta urtebete itxaroteko eskatu nien, hartara neure burua nola zegoen ikusteko aukera ere izan nezan. Urtebete geroago berriro deitu zidaten, eta euskal selekzioarekin egin nituen lasterketa gehienak; Espainiako Kopa 2011n eta Mundukoa 2012an, adibidez. Beasaingo Bealak taldean ere aritu izan naiz, eta baita Ordiziako Txindokin ere.\nBerandu hasi arren, sekulako garaipen zerrenda daukazu…\nHamar Zegama-Aizkorri egin ditut. Inoiz ez dut lortu oso postu onik, baina denak bereziak izan dira niretzat, guztiek markatu naute, lasterketa kutuna da. Ultratrailetan geroago hasi nintzen, eta modalitate horretan Ehunmiliak proba ere oso berezia da niretzat, herrian bertan egiten delako, giroa apartekoa delako eta oso ondo antolatuta dagoelako; erronka handia izan da niretzat, gainera. Ondo amaitu izan ditut egin ditudanak, eta asko betetzen nau horrek. Hiru Handiak lasterketa ere eginda daukat, Lavaredon [Italia] ere ultra asko egin izan ditut…. Hori bai, etxekoak aukeratuko nituzke orain.\nSekreturik ez dagoela aipatu izan duzu noiz edo noiz. Lana eta iraunkortasuna dira gakoak?\nBai. Egiten duzun hori gustura egitea da garrantzitsuena, entrenatzen gozatzea. Azken batean, iraunkortasunari esker lortzen da fisikoki ondo egotea; zeure burua hobetu nahi horretan jarraitzea da gakoa. Ez dago sekreturik. Erraza da, gainera; nahikoa da zapatilak jantzi eta etxetik ateratzea, mendiz inguratuta baikaude hemen. Entrenamenduen ohitura mantentzea da zailena. Batzuetan gogo handiagoarekin ateratzen zara, beste batzuetan gogorik gabe… Egoskorra izan beharra dago maila emateko, gorputza alferra baita askotan, eta horri kontra egin behar zaio.\nErizaina zara lanbidez, eta bi semeren ama ere bai. Nondik ateratzen duzu denbora entrenatzeko?\nLehentasunak jarri behar dira. Etxeko lanak, bazkariak, erosketak, garbiketak… Guztion artean banatu beharrekoak dira lan horiek. Senarrak nik bezainbeste egiten du etxean. Oreka bilatu behar da.\nDena den, ba al duzu sakrifizio sentimendurik?\nAma naizen aldetik, semeekin denbora gehiago pasatu ez izanaren pena izaten dut askotan. Sarri galdetzen diot neure buruari ondo egin ote nuen edo ez. Gerora galdetu izan diet haiei, eta amaren faltarik ez dutela nabaritu erantzun izan didate, baina sentimendu hori hor egoten da beti. Heziketak ere zerikusi handia du horretan, ziurrenik.\nKorrikalariak dituzu familiako kide batzuk. Senarra izan zen lehenengoa, baina semeak ere badatoz atzetik.\nBiei gustatzen zaie, bai. Gaztetan futbolean ibili izan dira biak asko, eta gero hasi ziren mendiko lasterketatan. Zaharrenak Zegama-Aizkorri egina du dagoeneko, eta ekainean parte hartuko du Zaldibian egitekoak diren lasterketan ere. Gazteena ere, orain utzita duen arrean, aritu izan da. Betidanik, mendia asko gustatu izan zaie biei. Pirinioetara-eta asko joan izan gara elkarrekin, eta zaletasuna hor gelditu zaie.\nSarritan aipatu izan duzu lasterketa eguna bera baino gogorragoa izaten dela aurretik egin beharreko lan guztia.\nBai. Lasterketa gozatzeko egun bat izan da beti niretzat, egindako lan guztiaren emaitza jasotzeko unea. Lasterketa egunetan urduri egon izan naiz, baina daukadan guztia ematen saiatu izan naiz beti. Nahiz eta emaitza onik lortu ez, asebeteta sentitu izan naiz, arrazoi horregatik.\nAzken bi urte hauetan lasterketetatik urrundu zara. Zergatik?\nHainbeste lehiatu eta gero, psikologikoki jarraitzeko motibazio falta handia sentitu nuen. Koronabirusa etorri zen geroxeago, eta lasterketa guztiak bertan behera gelditu ziren. Ama ere behar handiagoekin daukat orain, eta harekin denbora gehiago pasatu nahi nuen. Lehiaketak utzi ditut, baina entrenatzen jarraitzen dut, eta ia egunero ateratzen naiz korrika egitera. Momentuz, ez dut esan nahi erabat utziko dudanik, baina nire bizitzan beste lehentasun batzuk dauzkat orain.\nKirolari gisa, nabaritu al duzu desorekarik emakumezkoen eta gizonezkoen artean?\nGizonezkoen lasterketak emakumezkoenak baino gehiago baloratzen dira oraindik, nahiz eta mendi lasterketetan egon daitekeen aldea ez den, adibidez, futbolean egon daitekeenaren antzekoa. Entrenatzeko orduan ere, talde bat aurkitu nahi izanez gero, gizonezkoenak izaten dira denak. Oso emakume gutxi ibiltzen da korrika. Oraindik alde handia dagoela uste dut; are handiagoa nire adinekoen artean.\nNola eragin dizu pandemiak entrenatzeko orduan?\nEgunero lanera joaten nintzen arren, kostata igaro nituen itxialdiko egun haiek. Egun batzuetan etxeko eskaileretan gora eta behera ere ibili nintzen, barrua askatzeko. Bizikleta ere egin nuen, asko, baina amorruz bizi izan nuen itxialdia; etxetik kanpora entrenatu beharra daukat, naturarekin kontaktuan egon… Faltan sumatu nuen hori.\nPandemiaren eraginez, proba asko bertan behera geratu dira iaztik. Kirolari bezala zer iritzi duzu horren inguruan?\nPena sentitzen dut; uste dut lasterketak egiten hasteko garaia dela dagoeneko. Nahiz eta koronabirusarekin bizi behar izan eta neurri batzuk hartu behar izan, egin egin behar dira. Beharrezkoa dugu nolabaiteko normaltasuna, ezin gara egon hainbeste debekurekin, bizi egin beharra daukagu. Agian, beste modu batera antolatu behar ditugu probak, baina egin daitezkeela iruditzen zait.\nLehiara bueltatzeko asmorik baduzu?\nErabat uzteko asmorik ez daukat, momentuz; lasterketa jakin batzuk egiteko ilusioa badaukat oraindik. Presiorik gabe eta fisikoaren arabera, ikusiko dut. Ehunmiliak edo hemen inguruko lasterketaren bat egingo nuke gustura. Etxeko probak nahi ditut orain; ez dakit zergatik, horrela hasi nintzelako, agian, eta horrela amaitu nahi dudalako.\nBokazioz aukeratu zenuen erizain lana?\nBai, haurra nintzenetik gustatu izan zait erizaintza. Oraindik gustura joaten naiz lanera.\nNola ari zara bizitzen pandemia garaia?\nAzken zortzi urteotan lehen arreta zerbitzuan ari naiz lanean, Zumarragako anbulatorioan. Pandemia ez dugu ospitale batean bezain estu bizi izan, baina nabaritu ditugu aldaketak. Hasieran nahikoa kaotikoa izan zen dena, protokolo aldaketa asko izaten ziren, EPIrik ez zen iristen, PCRak karpa batean egiten genituen euritan, bustitzen… Baldintza txarretan lan egitea tokatu zitzaigun. Orain gauzak aldatu egin dira pixka bat, baina, txertaketa kanpaina dela eta, aldaketa asko izaten ari gara. Faltan sumatu dut guri antolaketan ardura gehiago ez ematea; egin duten kudeaketarekin ez naiz erabat ados egon batzuetan.\nHerritar askorengan ezinegon handia sortu dute lehen arreta zerbitzuan izan diren aldaketek.\nInpotentzia sortu digu. Arreta mota bat eman nahi dugu eta sarri ez gara iristen. Askotan, telefonoz artatu ditugu pazienteak, ikusi gabe, eta deserosotasuna sortzen du horrek, zalantzak sortzen ditu lanean ondo edo gaizki ari ote zaren. COVID-19aren krisiak agerian utzi ditu hainbat hutsune; ondo dago muga batzuk jartzea, baina beste neurri batzuk ere hartu behar dira, eta osasungintza indartu, batez ere. Gauza asko aldatu behar dira, oinarritik hasita.\nErizain askok aipatu dute pandemiaren eraginez erizainen lana lehen lerroan kokatu dela orain, eta zuen egitekoari balioa emateko balio izan duela. Iritzi berekoa zara?\nBai, baina ez zait gustatzen heroiak garela esatea. Guk gure lana egin dugu, beti bezala. Egia da orain arte ez gaituztela behar bezala baloratu izan eta krisi honek azaleratu duela egiten dugun eguneroko lan hori, baina beste edozein lanbidetan bezala lan egiten dugu guk.\nMotel hasi zen txertoaren kanpaina, baina badirudi martxa onean doala. Argi pixka bat ikusten da tunelaren amaieran?\nPositiboa izatea gustatzen zait niri, eta uste dut txertaketa beharrezkoa dela koronabirusari aurre egiteko, baina ez da neurri bakarra. Jendearen kontzientzian eragin behar da gehienbat, koronabirusarekin bizitzen ikasi behar dugu. Egunerokoan hainbat neurri hartu behar dira, baina batzuetan barregarri sentitzen naiz mendira edo entrenatzera musukoarekin joaten naizenean. Zuhurtziaz jokatu behar dugu, eta arduratsuak izaten ikasi. Askatasuna beharrezkoa dugu, baina arduratsu jokatuz, ez debekuak bakarrik onartuz.


Kwido telelaguntza plataforma, finalista Fiware programa europarrean - SPRI\nSPRI / Up-euskadi / Ekintzaile / Kwido telelaguntza plataforma, finalista Fiware programa europarrean\nKwido telelaguntza plataforma, finalista Fiware programa europarrean\nIdeable Solutions enpresa hautatua izan da eHealth arloko konponbideetan espezializatutako Fiware programako FICHe azelerazio programan parte hartu duten 40 startup finalisten artean. Euskal enpresak Kwido aurkeztuko du Europako Batzordean eHealth ekitaldiaren aurtengo edizioan. Kwido osasuna monitorizatzeko eta telezaintzarako plataforma bat da.\nIdeable Solutions enpresa bizkaitarrak garatu duen Kwido telezaintza-sistema hautatua izan da Europako FICHe azeleragailuaren bigarren fasean parte hartzeko. Laguntza programa hori Fiware proiektu europarraren barruan dago. FICHe (Future Internet Challenge eHealth) programak osasunaren arloko konponbide berritzaileen garapena azkartzen du Fiware plataforma europarreko tresna teknologikoak erabiliz. Europako 300 startup baino gehiago aurkeztu ziren FICHe programara; horietatik 80 pasa ziren lehen fasera eta 40 bakarrik aukeratu dituzte azelerazioaren bigarren fasean jarraitzeko.\nKwido pertsona nagusientzako edo menpekoentzako telelaguntza sistema bat da. Osasun arloko enpresei, eguneko zentroei, egoitzei eta pertsona nagusien zaintzarekin lotutako antolakundeei zuzentzen zaie. Dispositibo anitzeko plataforma teknologiko honek askotariko zerbitzuak eskaintzen ditu, hala nola pazientearen osasuna monitorizatzea, medikazioa kontrolatzea, estimulazio kognitiboa hobetzeko ariketak eta bideo-deien sistema bat ere bai, senitartekoekin, zaintzaileekin edo profesional medikoekin erraz harremanetan jartzeko.\nFICHe azelerazio programak tutoretza, euskarri teknikoa eta finantza laguntza ere eskaintzen ditu, startup-ei eta ETEei Fiware plataforman oinarritutako eHealth arloko konponbide berriak merkaturatzen laguntzeko. Fiware bera royalty gabeko API publikoak jasotzen dituen plataforma bat da, beraizik sortu dena Europan aplikazio adimendunak garatzeko. FICHe programak 3 fase ditu eta guztira 217.000 euro banatuko ditu aukeratutako enpresen artean.\nIdeable euskal startup-a lanean ari da Fiware plataformako teknologiak Kwido aplikazioan sartzeko, eta horrela, plataforma eskalagarriago bat inplementatzeko, wearable sentsore eta dispositibo berrien erabilpena integratzeko eta Kwido aplikazio mugikorraren funtzionaltasunak zabaltzeko. Bigarren faserako hautatu dituzten 40 enpresetako bat denez, Ideable enpresak Europako Batzordeko kideen aurrean aurkeztuko du bere proiektua maiatzaren 11tik 13ra Rigan (Letonia) egingo den eHealth urteroko ekitaldian.\nIdeable gaur egun Europako nazioartekotze prozesu batean murgilduta dago. Urtearen hasieran Kwido Suitzara hedatzen hasi zen, Frantziara eta Alemaniara zabaltzeko asmoz, eta dagoeneko akordioak ixten ari da Erresuma Batuko banatzaile batekin, Erresuma Batua Europako liderra baita eHealth sektorean.


Bake prozesuak 8.000ko mendiak dira. Ez dago gailurrik sherparik gabe.\nProzesuaren zein puntutan gaude?\nBake prozesu hau aurreko bake prozesuen emaitza baizik ez da. Orain arteko saiakerek porrot egin arren, bakea sendotzeko indarkeria errefusatu beharraz jabetzeko balio izan dute. Abertzale gogorrenek esklusiboki bide baketsu eta politikoen alde egiteko erabakiak heltze prozesu bat eskatzen zuen, eta nazioarteko komunitatearen esku hartzeak Aieteko bake konferentzia burutzeko baldintzak sortzen lagundu du. Ezinbesteko mugarria da Aietekoa. Handik hiru egunera etorri zen borroka armatuaren atea behin betiko itxitzat ematen zuen ETAren adierazpena. Horrek euskal gizarte osoak, ezker-abertzalearen sektore guztiak barne, indarkeria errefusatzen duela islatzen du, eta ziurrenik, baita Espainiak eta Frantziak eskuz esku eramandako borroka antiterroristak tantoak bereganatu dituela ere. Testuinguru horretan aro berri bat zabaldu da, esperantzaz betea, oraindik ere arazo korapilatsuak konpontzeke dauden arren.\nAieteko adierazpenaren lehen puntua berehala bete zuen ETAk. Bigarrenak Espainiako eta Frantziako estatuei elkarrizketa abiatzea eskatzen zien; bete gabe jarraitzen du.\nEgia da, baina azken hilabeteotako jarrera aldaketak azpimarratu nahi nituzke. Batetik, joan den urrian, egun Espainiako gobernu-buru denak pragmatismo handia erakutsi zuen, Alderdi Popularreko goi-arduradun guztiek, Aznar buru, kritika bortitzak egiten zituzten bitartean isiltasunari eutsiz. Bestetik, Espainiako justiziak Sortu legeztatu izana esanguratsua da, mezu zehatz eta jakina igortzen duen konfiantza neurria delako. Azkenik, Espainiako hauteskundeek, gehiengo absolutua duen gobernu berri bat ahalbidetzeaz gain, argi eta garbi utzi dute indarkeria ezaren bideak babes garrantzitsua duela euskal gizartean. Denentzat berria den ingurumarian gaude, eta esango nuke eragile bakoitza bere tokia eta papera zedarritzen ari dela, estrategiak ez daudela oraindik arras finduta. Antzeko zerbait gertatzen da Parisko Gobernuan ere. Ez dago gai honen inguruko erabateko adostasunik, ez doaz denak arrasto berean, ez dira denak Barne ministroaren ustekoak. Espero dut hurrengo hilabeteetan eragile desberdinak Aietek suposatzen duenaz jabetuko direla, eta araberako urratsak emango dituztela.\nZure baikortasunaren kontrapuntu, atxiloketek jarraitzen dute, Espainiak ez dauka Parot doktrina deuseztatzeko asmorik, preso gaixoek kartzelan segitzen dute...\nTrantsizio prozesu batean gaude, eta trantsizio prozesuak ez dira inoiz homogeneoak, koherenteak eta aldebakarrekoak izaten. Eragile bakoitza ez da baitezpada homogeneoa bere baitan, sokak aurrera eta atzera egiten du, eta epe luzera aztertu behar dira mugimenduak. Ulertzen dut ezker-abertzalean antsia zabaltzea, baina ez da ahantzi behar aski gatazka zaharra dela, lau hamarkadatik gorako indarkeria bizi izan dugula, eta denbora perspektiba horretatik kudeatu behar dela. Berehalako emaitzak jaso nahi izateak bete ezin diren exijentziak sortzea dakar. Horregatik, emaitzen inguruko itxaropen umila behar dugu, baina aurrera egiteko determinazio irmoa.\nNola ezkontzen dira bake prozesu baten pausokera motela eta gizarte honek denborarekin duen harreman frenetikoa?\nEgia da twitt-aren aroan bake prozesu bat ez dela oso sexia. Bake prozesu bat geldoa da, kaotikoa, zaila. Bi bake prozesutik batek porrot egiten du lehen bost urteetan. Horixe da errealitatea, ez makilatxo magikoaren berehalakotasuna. Hori pragmatismo handiz kudeatu behar da, arrazionaltasunez. Bakoitzak ulertarazi behar die bere jarraitzaileei nahikeria handia beharko dela, pazientzia izugarria, eta oztopoak gainditzeko egoskorkeria. Eragileek ezin dute gauetik goizera dena konponduta egongo dela saltzen ibili. Bake prozesuen logika ez da hori. Erdibideko konpromiso asko egongo dira, batzuk oso mingarriak, eta bidea ez da batere samurra izango. Presoen gaia, edo ETAk armak entregatzea zein egitura desmantelatzea oso gai konplexuak dira. Eragile bakoitzak bere interesak dauzka, eta bakerako urratsak ez dira inorentzat kanpotik diruditen bezain errazak izaten. Jokoan dagoenak hori eta gehiago merezi du, ordea.\nOrain arte ez bezala, gatazkaren konponbidean lehen mailako protagonistatzat seinalatu duzue Frantzia. Estatu batek bestea mugiarazi dezake?\nFrantziak beti esan du euskal auzia Espainiari zegokiola, baina Aieteko adierazpenak zuzenean jotzen du Eliseoko aldaba, eta espero dut atea irekiko dutela. Oso gai labainkorrak daude bideratzeke. Horietariko bat, Frantzian zehar, euren sorterritik urrun dauden 150 euskal preso politikoen hurbiltzea. Guk oso baikorki baloratuko genuke preso horiek Euskal Herritik ahal bezain bat gerturatzea, eta Frantziako Estatua soberanoa izaki, sinetsi nahi dut une egokia dela iruditzen zaionean gisa horretako konfiantza neurri bati bide emango diola. Horrek dinamika bertutetsuak ekar ditzake, gatazkaren xake-taulan pieza bat mugitzen duen orok nahitaez eragiten baitie beste guztiei.\nEAEko legebiltzarrerako hauteskundeek zenbateraino mugitu dezakete xake taula?\nHauteskunde giroa ez da onuragarriena bake prozesuetarako. Alderdi bakoitzak, izatez eta ekitez, bozka ehizarako bokazioa du eta karta oportunistak jokatzeko tentazioa gailendu daiteke. Alabaina, parez pare izan ditudan Euskal Herriko eragile politiko gehienek oso garbi dute exijentzia elektoralak zeintzuk diren, baina era berean, badakite pragmatikoak eta arrazionalak izan behar dutela geroz eta bake prozesu sendoagorantz doan norabideari eusteko. Hurrengo EAEko hauteskundeek paisaia politikoa berriz marraztuko dute, Espainian dinamika berria sortzeko aukerak zabalduz. Hori hala, eta Sorturen legeztatzeak zabaldutako bideari jarraiki, garrantzitsuena alderdi guztien arteko elkarrizketa abiatzea izango da.\nHala balitz, biktimen gaia gai-ordenean egongo litzateke.\nBiktimak beti dira talde esanguratsua munduko edozein gatazkaren konponbidean. Alta, ez dute sekula talde homogeneoa osatzen, eta euskal gatazka ez da salbuespena horretan. Ez da egia biktima guztiak alderdi politiko baten estoldetan daudenik, nahiz eta alderdi politiko guztientzat biktimen instrumentalizazioa oso tentagarria izan. Biktima bakoitzak dauka bere historia, bere ideologia, bere ingurua, eta pertsonak diren neurrian, garapen bat izan dezakete. Horregatik, oso garrantzitsua da biktima guztien sufrimendua onartzea. Ezin dugu ETAren atentatuetan ia mila lagun hil ez balira bezala segi. Ezin dugu Espainiako Estatuak urratutako giza-eskubideen aurrean begirik itxi. Demokrazia aurretik zein demokrazian, jende askok galdu du bizia. Horiek oro errealitate ukaezinak dira, baina biktimak egoteak ez du esan nahi bake prozesua bertan behera laga behar dugunik. Iraganaren dimentsioa aintzat hartu behar da, baina etorkizunera begiratzeko, orainaldian bizitzen ikasteko. Ulertu dezaket biktima batzuentzat oso mingarria izan daitekeela, jasangaitza, baina beste biktima asko prest daude euren sufrimendu pertsonalaz gaindiko aurrerabideak urratzeko.\nIraganaren dimentsioaz ari garela, nola ulertzen duzu kontakizuna berehala egiteko alde guztien antsia? Ez al dira aurreragoko lanak?\nGizarte batek bere iraganaren jabe izatea erabaki dezake, baina gizarte bat elementu desberdinen arteko aniztasunak ezaugarritzen du beti. Horregatik, alde guztiak saiatzen dira sendo agertu eta euren errelatoari indarra ematen, berau gailendu dadin. Hori oso sanoa iruditzen zait, dagoeneko ez baikaude konfrontazio armatu batean, konfrontazio ideologiko eta memorial batean baizik. Apurka-apurka hitzak artikulatzen ari dira, eta kontakizun bakarra ez harilkatzeak ez nau batere kezkatzen. Alderantziz, osasungarria iruditzen zait memoria desberdinak agertzea. Amerikako Estatu Batuetako XIX. mendeko gerra zibilak aztertzen baditugu, oraindik ere oso errelato desberdinak egiten dira Estatu Batuen iparraldean ala hegoaldean. Demokrazia baten baitan alta, ideia desberdinak adierazi daitezke, eta aniztasun horrek ez luke arazo izan behar. Funtsean, bata bestearen ondoan bizi ahal izatea da kontua, indarkeriarik gabe, elkar errespetatuz. Horregatik, berradiskidetzeaz baino nahiago dut normalizazioaz hitz egin, eta bakoitzak bere posturak mantendu arren, sanoa iruditzen zait memoria eta enpatia lan hori. Bidearen parte da.\nZein da bide horretan justiziak bete beharreko papera?\nJustizia penalaren arloan, aterabidearen atarian, krimenen errudunen aurkako ekinbide judizialek jarraitu behar dutenentz galdetzen da amnistiaren mozorropean. Galdera juridikoa izan arren izugarrizko mami politikoa dauka, eta eragile politikoei dagokie auzia trenkatzea. Ez dago formula matematikorik, hari mutur anitzek baldintza dezaketen deliberoa da, eta eragile politiko desberdinen arteko jokoak ekarriko du justizia penalak hartu beharreko bide egokienari buruzko adostasuna. Justizia restauratiboari dagokionez, aldiz, iraganaren narraziora itzultzen gara, eta hor niretzat erlijio bat osatzetik oso urrun dauden eredu andana dago. Egun, munduan, Egia eta Berradiskidetzearen inguruko 40 bat batzorde daude. Hamar baino gutxiagok eman dituzte emaitza asebetegarriak, asko bidean desegin edo porrot entzutetsuak izan dira, baina horrek ez du esan nahi baliagarriak ez direnik. Batzorde horiek, eta justizia trantsizionalak oro har, urteetako gatazkaren ondorioz pitzatutako konfiantza berreskuratzea dute xede, azken hau, justizia penala, egiaren bilaketa, konponketa, eta ez errepikatzeko bermeen inguruan ardazten delarik. Baina berriz diot, bakoitzak urratu behar du bere eredua, ez dago makilatxo magikorik.\nEz ote da iraganari buruz hitz egitea bezain garrantzitsua etorkizuna ehuntzen hastea?\nDenok dakigu bakoitzak etorkizun desberdin bat amesten duela. Batzuek autodeterminazioa nahi dute, beste batzuek orain arteko egitura politikoa, baina hortaz bertako eragile politikoek eztabaidatu beharko dute, ez ni bezalako kanpoko eragileek. Jendeak uste baino askoz paper xumeagoa da gurea. Bake prozesu bat hamar sarrailako atea baldin bada, bederatzi bertakoek irekitzen dituzte, eta gure esperientziak eta savoir-faire-ak ertzeko hamargarrena zabaltzen laguntzeko baizik ez dute balio. Bertakoek egiten dute gerra eta bertakoek bakea. Eurak dira bake prozesurako baldintzak sortu ditzaketenak, eta eurak eurentzat balio duen bakea eraikitzeko indarra dutenak. Ez dut inposatutako bakean sinesten. Horregatik, bertakoek Euskal Herriaren etorkizuneko egiturari eta izateari buruz eztabaidatzeko bidea erraztea baizik ez da gure lana. Zentzu horretan, espero dut Aieteko adierazpen arrakastatsuaren lehen urtebetetzeak aukera emango digula bake prozesuari beste bultzada bat emango dioten eta etorkizun berri bati begira jarriko gaituzten urrats gehiago agertzeko.\nZerk bultzatzen zaitu zu halako ur arreetan sartzeko urratsa ematera?\nAzken 25 urteetan gatazka anitz jarraitu ditut, kazetari bezala lehenik, eta bake prozesuetako eragile bezala gero. Azken lau hilabeteetan Kolonbian, Ekialde Hurbilean, Burundin, Nepalen eta Balkanetan izan naiz, eta jabetzen naiz ze gaitza den bakea, jendeak zenbaterainoko itxaropenak dituen eta eragile politikoen maltzurkeriak nola zapuzten duen guztia. Euskal Herrian ez dago Bosnian gailentzen ari den etorkizun ezaren sentimendurik, ez dago Burundin dagoen pobrezia eta ustelkeriarik, edo Nepaleko diskriminazio inpunerik. Hemen aurre-baldintza positiboak daude, beste errealitate batzuekin alderatuta baikor izateko motiboak, eta ni bezala berradiskidetze edo normalizazioaren gaia bizi duen batentzat liluragarria da hori, ur arreenetan igeri egiteko bezain liluragarria.\nAzken hitza: Prentsa\n“Arazoa baino gehiago, soluzioa da prentsa. Normala da kazetariek gehiago jakin nahi izatea, espekulatzen ibiltzea, eta eragileak presionatzea gauzak azkarrago joan daitezen. Hala ere, prentsak gizartearen normalizazio nahia islatzen badu, eta horrek eragile politikoak ernatu eta trabak gainditzeko jarreran jartzen baditu, ni pozik”.


"El Niño"k kalte egin diezaioke Afrikan 20 milioi pertsona elikatzeko uzten ahalmenari. | Consumer\n"El Niño"k kalte egin diezaioke Afrikan 20 milioi pertsona elikatzeko uzten ahalmenari.\nFenomeno horren muturreko urteetan, kontinentearen hegoaldean laboreak %20 eta %50 bitartean murriztuko direla kalkulatzen da.\n“El niño” izeneko fenomeno meteorologikoaren klimaaldaketek kalte egin diezaiokete Afrikari elikagaiak ekoizteko duen gaitasunari, eta urte batzuetan ez litzateke nahikoa izango kontinentean 20 milioi pertsona elikatzeko, AEBko Zientzien Akademiaren aldizkarian argitaratutako azterlan batek dioenez.\nLan horren egileek 20 urtez eta 40 urtez jasotako satelite-datuak aztertu zituzten, uzta nazionalei eta ganadu-erregistroei buruzkoak, El Niño hegoaldeko oszilazioak eta Ipar Atlantikoko oszilazioak Afrikako nekazaritza-produkzioan duten eragina zehazteko. Konturatu ziren uztak, azienda eta Afrika osoko larreen produktibitatea bi oszilazioen urteko aldakortasunarekin lotzen zirela. Zehazki, Hegoaldeko Oszilazioaren zikloen eta sorgo, artatxiki, kakahuete eta, batez ere, artoaren ekoizpenaren arteko lotura sendoak ikusi zituzten.\nZientzialariek diote hegoaldeko Afrikan laboreen produktibitatea %20 eta %50 bitartean jaitsiko dela “El Niño”-ren muturreko urteetan. Kalkuluen arabera, hegoaldeko oszilazioaren urte beroen eta hotzen arteko Afrikako nekazaritza-ekoizpenaren aldea urtean 20 milioi pertsona inguru elikatzeko behar den kantitatearen antzekoa da.\nOro har, Afrikak ohi baino janari gutxiago ekoitziko du, seguruenik, “El Niño” saioko gertakariak eredu batzuek iragartzen duten bezala handitzen badira. Egoera horren aurrean, ikertzaileek iradokitzen dute bi oszilazioen aurreikuspenak erabil daitezela nazioei nekazaritzako baliabideen murrizketen aurrean prestatzen laguntzeko eta nekazariei uztak eta biltegiratze-sistemak aukeratzen laguntzeko.\nelikagaiak niño-eu uztak


uholdeak – Aldiri uholdeak – Aldiri\nZaharrak berri. Egunotan jazotakoak urteroko kontu berdina ekarri digu albistegietara. Ibaiek gainezka egin dute berriz ere, eta kazetariek ohiko lekukotza-errituala igorri digute: urak hartutako behe-solairuak, lokaztutako kotxeak eta jendearen aldarrikapenak politikoek ibaiak behingoz dragatu ditzaten. 2009ko urtarrileko uholdeak Algortan. /… Jarraitu irakurtzen →\nSailkatugabeak\thirigintza, uholdeak


kanta Archives - Arrosa\n11 urtarrila, 2020 | 0 Komentarioak\nLau dira guztira eta dena urtearen barruan bizi dira(urtaroak). zein da gehien gustatzen zaizun urtaroa?\nAste honetan Lur eta Hodei txango batean egon dira, primeran pasatu dute eta gauza berri batzuk ikasi dituzte animaliei buruz. Zuek zenbat dakizue animalieei buruz?\nAskatasuna ardatz duten hamar kantako diskoa kaleratu du Mikel Urdangarinek. Musikan hasi zenetik hogei urte bete direnean, zerbait berezia egin nahi izan du eta Margolaria izenez bataiatu du bilduma berria. Kalean da jadanik lana, eta joan den larunbatean eskaini zuen zuzenean aurrenekoz, Bilboko Campos Eliseos antzokian, Loraldia jaialdiaren amaiera ekitaldi gisa. Ba zita horren harira, […]\n16 otsaila, 2017 | 0 Komentarioak\nOtsailaren 1ean hasi zen Mario Fernandez Kutxabankeko presidente ohiaren, Mikel Cabieces Espainiako Gobernuko ordezkari oiharen eta Rafael Alkorta abokatuaren aurkako epaiketa, Bizkaiko Lurralde Auzitegian. Bi eta hiru urte arteko espetxe zigorrak eskatu dituzte akusazioek, dirua bidegabe erabiltzeagatik. Auzi horren berri ekarri du Bilbo Hiria irratiko koordinatzaile Ane Zabalak irratien tartera. Horrez gain, Bilboko inauterien aurkezpen […]\nUrriaren 9an, 15:00etan, Sarako plazan kabalkadaz gozatzeko aukera eskainiko dute. Proiektu hori Zazpiak Bat taldeak bultzaturik gauzatu da, 2011ko Oroitzapenetik bidaiarat ikuskizunaren ildoari segituta. 80 bat heldu motibatu dira proiektuan parte hartzeko, izan dantzari, antzerkilari, kantari. Aurrerapen gisa, Radiokulturakoek Amaia Arotzarenarekin izandako solasaldia ekarri dugu hona.\nGAUR EZ DADO ESKOLARIK: Lehdya basoiloa eta elefantea\nUda gertu dago eta gure laguntxoak iserditan blai heldu dira irratira. Bilboko iturri guztietan gelditu dira goitik bera bustitzeko, freskoago sentitzeko, baina zer egingo lukete basamortuan bizik\n13 maiatza, 2016 | 0 Komentarioak\nSormenaz, poesiaz, plazeraz… hizketan aritu gara gaurko Zebrabide berezian, eta musikari tokitxoa egin diogu amaitze aldera. Taldearekin han eta hemen aritzera ohituta dagoen arren, gaur gitarraren babesean batu da gugana Jone Azkoaga.\n11 otsaila, 2016 | 0 Komentarioak\nOstegunetan sormen kontuei begira jartzen gara, eta gaur ere halaxe egin dugu. Musikari buruzkoak ekarri ditugu gurera, Halabedi irratiko esatari Jon Aranburuk eta Beñardo Goietxe musika kolaboratzailearen eskutik. Gaurkoan, Indie musika estiloaz hitz egin eta hiru abesti proposatu ere egin dizkigute.


Pitzadurarik gabeko pizzak — Gaztezulo\nPitzadurarik gabeko pizzak\nPitzadurarik gabeko pizzak https://www.gaztezulo.eus/albisteak/pitzadurarik-gabeko-pizzak https://www.gaztezulo.eus/albisteak/pitzadurarik-gabeko-pizzak/@@download/image/11p36-1_1371122752.jpg\nIgande arratsaldea. Bart parranda ederra egin duzu, berandu etxeratu eta orain jaiki berria zara. Zer bazkaldu behar duzu? No problem. Telefonoa hartu\neta pizza bat eskatu.\nFast food edo janari azkarraren merkatuan, pizzak dira arrakastatsuenak gure artean, hanburgesa, oilasko edo ogitartekoen aurretik. Mundu osoan milaka eta milaka milioi dolar mugitzen dituzte pizza enpresek. Egia esan, pizzak goxoak izan ohi dira, zaila da pizza gustukoa ez duen gazterik aurkitzea. Baina, osasungarriak al dira?\nLehenik eta behin, pizza, gainerako jaki guztiak bezalaxe, ona izan daiteke neurrian hartuta. Kantitate egokia jatea da garrantzitsuena, pizzek koipe asko izaten dute eta. Beraz, kirolari batek astean hiru puxka jan ditzakeen bitartean, aulkitik altxatu ere egiten ez den norbaitek bakarra jan behar du. Pizzak zein osagai dituen ere kontuan hartu behar da: gazta, urdaiazpikoa edo hirugiharrea, adibidez, koipetsuagoak dira.\nBestalde, adituen esanetan, pizza bero-bero jan behar da. Etxera eramaten diren pizzak, esaterako, 300 gradutan izaten dituzte labean. Adituek diotenez, bakteriak hiltzeko biderik egokiena da. Beraz, enpresa batek etxera pizza bat garaiz eramanez gero, produktua osasungarriagoa dela bermatuko du.\nEta betiko eztabaida: etxean egindakoak, izoztuak ala etxera eramatekoak? Ez dago esaterik zeintzuk diren goxoagoak; badakizue, zenbat buru, hainbat aburu. Baina osasun aldetik ere zaila da esatea zeintzuk diren onenak. Batetik, argi dago pizza etxean bertan eginez gero, osagaien kalitatea hobeto kontrola daitekeela. Bestetik, adituen arabera, izoztutakoek elikagaien balio nutritiboa hobeto gordetzen dute. Etxera eramaten direnei dagokienez, azkenik, zein osagai dituzten aintzat hartu behar da.\nIzoztutako pizzen artetik Margarita izenekoa da preziatuena. Ba al zenekien nola sortu zen pizza mota hau? 1889an egin zuten jatorrizko errezeta Italian, Saboiako Margarita erreginaren omenez. Zalantzarik gabe, Margarita da erregina.


RADIOHEAD TALDEAK MUSIKA JARRIKO DIO KLIMA ALDAKETARI BURUZKO DOKUMENTAL BATI\nRadiohead taldearen hamalau abesti “The Island President” dokumentalaren soinu-bandaren parte izango dira. Filmean Maldivas irletako egoera larria deskribatzen da, itsasoaren mailaren igoera dela eta. Herrialdeko presidenteak, Mohamed Nasheedek, munduari jakinarazi egin nahi dio klima aldaketaren ondorio izugarriak. Radioheadekoek, ohikoa den bezala, bat egin dute helburu honekin eta hurrengoa adierazi dute: “Itsasoaren mailaren igoeraren kontra zerbait egiten ez bada, guztia galduko dute. Herrialdea itsasoaren azpian geratuko da. Gure musikaren parte bat istorio hau kontatzen laguntzeko erabili egin da”. “Idioteque”, “Everything In Its Right Place”, “Reckoner”, “House Of Cards” eta “How To Dissapear Completely” dokumentalaren soinu-banda osatzen duten abestietako batzuk dira. Hemen ikus dezakegu filmaren aurrerapena:


Ezagutu zure egongelarako sofarik onena nola aukeratu Bezzia\nAukeratu zure sofa egongelako eremurako\nSusana Garcia | 29/03/2021 20:00 | apainketa, Bulegoko materiala\nEl sofa gure bizitzan oso pieza garrantzitsua da, erosotasun espazioa denez. Etxera iristen garenean erlaxatzen garen lekua da eta horregatik gure dekorazioaren erdigunea izan behar du. Egongelako sofarako sofa aukeratzea lan korapilatsua da, estiloa, ehuna edo kolorea ondo aukeratu behar baititugu, baita tamaina eta erosotasuna ere.\nIkusiko dugu ideia desberdinak egongela sofa bikain batekin apaintzeko garaian. Altzari hau egongelako garrantzitsuena da, bere gune zentralena eta lehenik eta behin arreta erakartzen duena, beraz ondo aukeratu behar dugu. Sofak mota asko daude eta horregatik asko dugu aukeran.\n1 Larruzko sofa\n3 Chaise longue bateko sofa\n4 Koloretako sofa\n5 Sofak modularrak\n6 Tonu neutroak egongelan\nThe larruzko sofak denbora asko irauten duten piezak dira merezi duten moduan zainduko baditugu. Garbitzeko errazak dira eta urteak eta urteak irauten dute. Kasu honetan, sofa mota hau erostea inbertsio handia da. Garestiagoak dira baina oihalak baino askoz gehiago irauten dute. Horregatik, kasu honetan hobe da modaz pasatzen ez den estilo klasiko eta sinplea duen pieza bat aukeratzea. Kasu honetan tonu marroietan ikusten dugu baina tonu gordin edo ilunetan ere azala dago. Pieza dotorea eta kalitatezkoa iruditzen zaigu.\nVintage estiloa aukera bikaina izan daiteke gure egongelan. Antzinako beste altzari batzuk gehitu badituzu, vintage sofa bat jar dezakezu. Hauek larru zaharrez eta larruz egin ohi dira eta oso iraunkorrak dira. Izaera handia dute, nahiz eta kuxin batzuk gehitu behar dituzun kontrastea eta ukitu leunagoa lortzeko. Kuxinek kutsu modernoa badute, kontrastea sortu ahal izango dugu sofaren estiloa berritzeko.\nChaise longue bateko sofa\nBat Eros ditzakezun sofarik erosoenak chaise longue bat dituena da. Sofak mota hau ezin hobea da egongelan lekua badugu, etzanda egoteko aukera ematen baitu. Sofan denbora asko igarotzea nahi duzun aukerarik onenetakoa chaise longue bat da. Erosi sofa neutroa den itzalean eta hurrengo urteetan pieza hau gozatuko duzu. Kasu honetan tonu zuria aukeratu dute, nahiz eta normalean grisa bezalako kolore askoz polifazetikoagoak aukeratu.\na ideia ausartagoa tonu dibertigarrietan sofa bat aukeratzea da edo arreta erakartzen duten politak. Zalantzarik gabe, aukera arriskutsuagoa da, sofaren kolorea eta gainerako dekorazioa konbinatu behar ditugulako. Kuxinak konbinatu ditzakezu kontrastatzeko eta hainbat kolore nahastu modu dibertigarri eta originalean. Honek, adibidez, arreta erakartzen duen horia bizia du eta sofa egongelako piezarik garrantzitsuena bihurtzen du.\nNahi baduzu ideia oso polifazetikoa da, espazioa zure gustura aldatu nahi duzulako, orduan sofako modular bikainak proposatzen dizkizugu. Sofak mota hauek oso diseinu sinpleak dituzten piezek osatzen dituzte, oinarrizko lerroekin soilik. Normalean oinarrizko tonuetan saltzen dira, erraz konbinatu daitezen. Batzuek bizkarraldea dute eta beste batzuek ez, beraz, chaise longue edo sofa bereiziak sor daitezke. Edozein egongelarako ideia dibertigarria eta oso berezia da.\nTonu neutroak egongelan\nHorretarako ideiarik onenetako bat edozein egongela motak oinarrizko tonuetako sofa aukeratzen du. Ideia honek beti funtzionatzen du, denarekin batera joango den pieza baita. Kolore grisa oso ezaguna da une honetan eta konbinatzeko erraza da, erabilera oso nabarmena ez den kolore bat izateaz gain.\nArtikuluaren bide osoa: Bezzia » apainketa » Aukeratu zure sofa egongelako eremurako\nBikote batek inoiz eztabaidatu behar ez dituen 5 gai\nUdaberrirako jantzi estiloak inspiratu zaitzaketen


20:06, 29 urtarrila 2019ko berrikusketa\n16:04, 6 azaroa 2015ko berrikusketa (aldatu)\n20:06, 29 urtarrila 2019ko berrikusketa (aldatu) (desegin)\n[[Fisika]]n '''antineutrinoak''', [[neutrino]]en [[antipartikula]]k, [[beta partikula|beta desintegrazioan]] sortzen diren partikula [[karga elektriko|neutroak]] dira. 1/2ko [[spin]] atomikoa dute bakarrik eta beraz eskubitar helezitatea dutela esaten da; Neutrinoak berriz ezkertiarrak dira eta -1/2ko spin atomikoa dute.\nAntineutrinoak grabitate eta indar ahulen bitartez bakarrik du elkarrekintza [[materia]]rekin eta beraz oso zaila da saiakuntza bidez antzematea. Nahiz eta [[Neutrino Oszilatzaileen Saikuntza|neutrino oszilatzaileen saikuntzak]] antineutrinoek masa dutela adierazten duten, beta desintegrazioak masa hori oso txikia izatera limtatzen du.\nAntineutrinoak eta neutrinoak partikula neutroak izanik, baliteke biak partikula bera izatea. Ezaugarri hau duten partikulak [[Majorana Ekuazioa|Majorana partikula]] bezala ezagutzen dira. Ideia hau frogatzeko zenbait saiakuntza proposatu dira, haien artean "neutrino gabeko beta desintegrazio bikoitza".


Xabier Garitano Plagaro: “Informazio geografikoa eraldatzen ari da eta jardunaldi hauei esker eguneratuta egoteko aukera dugu” – UEU365\nXabier Garitano Plagaro: “Informazio geografikoa eraldatzen ari da eta jardunaldi hauei esker eguneratuta egoteko aukera dugu”\nueu365 | 2017-11-10\nDatorren azaroaren 17an, “Geomatika eta inteligentzia espaziala” jardunaldian, besteak beste, hainbat geoatariren aurkezpena egingo da. Euskal Herrian datu espazialak hornitzen dituzten plataformetako bat da Xabier Garitano Plagarok aurkeztuko duen GeoEuskadi. Euskadiko Datu Espazialen Egitura (DEA) hau Eusko Jaurlaritzako zeharkako proiektu korporatiboa da.\nInformazio geografikoa eraldatzen ari da. Datuak ekoitzi, kudeatu eta hedatzeko modua, bai arautegi eta bai teknologiaren ikuspuntutik, aldaketa sakonak jasaten ari da. Jardunaldi hauei esker, Informazio geografikoaren alorrean azken joera eta errealitateei dagokienez eguneratuta egoteko aukera dugu.\nGeoEuskadi, Euskadiko DEAren (Datu Espazialen Azpiegitura) geoataria, aurkeztuko dut. Eusko Jaurlaritzako zeharkako proiektu honen ibilbideaz, oinarriez eta helburuez mintzatuko naiz. Datu eta zerbitzuen adibideak erakutsiko ditut, azpiegituraren sasoi ona nabarmenduz.


“Moko Zorrotza” eszenaratuko dute larunbatean Aitziber Garmedia eta Jon Plazaola aktoreek - Azkoitiko Udala\n“Moko Zorrotza” eszenaratuko dute larunbatean Aitziber Garmedia eta Jon Plazaola aktoreek\nTxalo produkzioek ekoiztutako “Moko Zorrotza” antzezlana ikusteko parada izango da larunbat honetan. Aitziber Garmendia eta Jon Plazaoka aktore ezagunak izango dira eszenatokian. Hitzordua irailaren 19an izango da Baztartxo Antzokian arratsaldeko 19:30ean.\nAntzezlana Mario Hernándezek zuzendu du eta obraren egilea Carles Alberola da. Garmendiak eta Plazaolak Laura eta Juan pertsonaiak hezurmamituko dituzte oholtza gainean. Hausnarketara eramaten duen komedia mamitsua da “Moko Zorrotza”.\nPertsonaiek elkar maite dute baina bizitza ulertzeko modu kontrajarriak dituzte.\nHorrela dio sinposiak: Institutuan ikaskide izan ziren, eta gaur egun, 30 urtetako krisi amaigabean murgilduta, ustekabean egin dute topo. Gau batez, garai haietako gogorapen eta ametsak gaurkotuko dituzte… Bereziki, bete ezin izan zirenak. Bien bitartean, ikuslearen hasierako algarak hausnarketa bilakatuko dira; Azkarregi hazi ote gara? Edo ez dugu garapenik izan? Helduen arropaz jantzitako umeak ote gara? Edo ume izaten tematuta dauden pertsona helduak? Ze demontre egin gure bizitzekin? Zer da bada bizitza: amets eta algarak, barre eta negarrak, hutsune eta begiratuak, maitasunaren gehiegikeriak eta ezinezko amodioak. Guzti hori da “.Moko Zorrotza”.


Irekia Eusko Jaurlaritza - Gobierno Vasco :: Euskotrenek maiatzaren 5etik aurrera ordezko autobus zerbitzua eskainiko du Larreinetako funikularrean\nEuskotrenek maiatzaren 5etik aurrera ordezko…\n\n\nEuskotrenek maiatzaren 5etik aurrera ordezko autobus zerbitzua eskainiko du Larreinetako funikularrean Iturria: Irekia\nEuskotrenek Larreinetako Funikularraren bezeroentzako ordezko autobus zerbitzua eskainiko du datorren astelehenetik, maiatzaren 5etik, aurrera mantenu lanak direla eta. Lan horiek hiru aste gutxi gorabeherako iraupena izango dute.\nAsteleheneko, maiatzaren 5eko lehen ordutik aurrera, Euskotrenek, noranzko bietan, Funikularrerako erabiltzaileentzako ordezko autobus zerbitzua eskainiko du Escontrilla eta Larreineta artean.\nAutobusak Zugaztietatik irtengo dira eta, era berean, itzuleran, ibilbidea luzatuko dute kokapen bertaraino.\nOrdezko zerbitzuaren ordutegia Funikularrarena izango da.\nBeste alde batetik, bidaia-txartelak ohiko tokietan erosiko dira baina horiek balioztatzeko, eta baita BARIK txartela balioztatzeko autobus berean egingo da. Horrela bidaiariak ez dira autobusetik zertan jaitsi beharko.\nInformazio gehiago behar izanez gero 902 543 210 telefono zenbakia eskura izango da eta baita www.euskotren.es web orrialdea ere.\nLarreinetako_Funikularra.jpg 200 KB (jpg)\nfunicular_larreineta.jpg 2 MB (jpg)\nEuskotrenek tren zerbitzua indartuko du ostiralean S.D. Eibar - Real Betis norgehiagoka dela eta


Konstituzionaleko bi epailerentzat gehiegi da sedizioagatik ezarritako zigorra\nEspainiako Auzitegi Konstituzionala. Argazkia: EiTB\nAuzitegi Konstituzionaleko bi magistratuk uste dute Jordi Turull Kataluniako Generalitateko kontseilari ohiari Auzitegi Gorenak sedizioagatik ezarri zion 12 urteko kartzela-zigorra "neurriz kanpokoa" dela.\n"Ez da zalantzan jartzen inola ere epaitutako gertakarien larritasuna. Baina kontuan hartu beharko ziratekeen helegitean sedizioaren tipo penalak kasu honetan sortzen dituen zalantza teknikoak", adierazi dute Juan Antonio Xiol eta Maria Luisa Balaguer epaile aurrerakoiek boto partikular batean. Auzitegi Konstituzionalak atzera bota zuen Turullen babes helegitea zazpi aldeko botorekin eta kontrako birekin.\nKontrako botoa eman zuten magistratuen esanetan, Turullek aurkeztutako babes helegitea onartu egin behar zen, zigorraren legaltasunerako eskubideagatik, askatasun pertsonalerako eskubideagatik, eta ideologia eta elkartzeko eskubideagatik.\nAuzitegi Gorenaren ebazpenaren kalitate teknikoa goraipatu dute, baina uste dute posible zela beste zigor batzuk jartzea, "Europar Batasuneko herrialdeetako kultura juridikoan dagoen legaltasun printzipioaren interpretazio irekian" oinarrituta.\nEpaitutako gertakariak penalki duen garrantzia ukatu gabe, magistratuek azaldu dute "proportzionaltasun printzipioarekiko bateragarriagoa" den zigor bat jarri behar zela.\nZehazki, sedizioa bidegabeko eralgitzearekin kalifikatu denez, nabarmendu dute zigorraren tartea 10 urtetik 16 urtera bitartekoa zela, eta, horregatik, Gorenak "arau-tresnak" zituela "zigorraren kuantifikazioa, gutxienez, hamar urteko legezko gutxienekora egokitzeko", edo Abokatutzak eskatzen zuen 11 urte eta sei hilabetera, horixe baitzen bitarteko lehiaketa barne hartzen zuen alderdi akusatzaile bakarra.\nMagistratuek nabarmendu dute sedizio delitua "zehaztugabea" dela matxinadari edo ordena publikoaren aurkako beste delitu batzuei dagokienez.\nTestuinguru horretan, "onargarriak" ikusten dituzte irailaren 20ko (Ekonomia Kontseilaritzaren aurreko protesta) eta U-1eko (erreferenduma) ekintzen harira sortzen diren zalantzak.\nIrailaren 20ko gertakariak elkarretaratze baten barruan gertatu ziren; beraz, hasiera batean, biltzeko eskubidea gauzatzearen babesean omen daude, manifestari batzuek eskubide hori egikaritzeko izan zitzaketen gehiegikeriak gora-behera.\n2017ko urriaren 1eko erreferendumean "gertatu ziren istiluak, handiak izan baziren ere, isolatuak izan ziren, eta, beraz, ez da erraza egun horretan boto-eskubidea gauzatzeko asmoz gertatu zen herritarren mobilizazio horri elementu iskanbilatsuak egoztea", gaineratu dute.\nBi epaileek gogorarazi dute, gainera, ez dela aintzat hartu hainbat zigortuk (Turullek, kasu) indarkeria ez erabiltzeko egin zuten deia.


Euskalitek ematen duen Kudeaketa Aurreratuaren Euskal Saria banatu du Lehendakariak - Eusko Jaurlaritza - Euskadi.eus\nUrkulluk adierazi duenez kudeaketa-eredu aurreratuekin bakarrik “izango gara gai hobeto aprobetxatzeko egiten ditugun inbertsioak berrikuntzan eta lehen mailan kokatzeko enpresa-eredu berri batean, inklusiboago eta partitiboago batean”\nIñigo Urkullu Lehendakariak Kudeaketa Aurreratuaren Euskal Saria banatu du; sari hau Euskalit euskal fundazioak ematen du eta bere helburua da Euskadin erakunde aurreratuenak aintzatestea eta kudeaketa-praktika onenak identifikatzea. Urkulluk adierazi duenez kudeaketa-eredu aurreratuekin bakarrik “izango gara gai hobeto aprobetxatzeko egiten ditugun inbertsioak berrikuntzan eta lehen mailan kokatzeko enpresa-eredu berri batean, inklusiboago eta partitiboago batean”. “Azken batean, eraginkorragoa eta gizatiarragoa den batean”, gaineratu du.\nEuropa jauregian izan da ekitaldia eta bertan izan dira Gobernantza Publiko eta Autogobernuko sailburu eta Gobernuko bozeramaile Josu Erkoreka, Enplegu eta Gizarte Politiketako sailburu Beatriz Artolazabal, Ogasun eta Ekonomiako sailburu Pedro Azpiazu, Hezkuntzako sailburu Cristina Uriarte eta Osasuneko sailburu Nekane Murga.\nEdizio honetan 25 erakunderi eman zaie Kudeaketa Aurreratuaren Euskal Saria. Hamaika enpresa industrialek eta haiei lotutako zerbitzu-enpresek, Osakidetzako hiru erakundek, hiru ikastetxek, hirugarren sektore sozialeko hiru erakundek, Administrazioko batek, eta finantza eta aseguruetako beste batek jaso dituzte Brontzezko, Zilarrezko eta Urrezko A sariak. Gainera, Kudeaketa Aurreratuaren hiru Euskal Sari "Euskadin kudeaketari ematen zaion sari nagusia" eman zaizkie bi ikastetxeri eta enpresa industrial bati.\nLehendakariak nabarmendu duenez, kudeaketa aurreratua norbanakoaren ahaleginaren eta taldearen konpromisoaren batura da; eta lagundu egiten du hobetzen estrategia, produkzioa, zerbitzua, pertsonen ezagutza eta konpetentziak, ingurumenarekin eta gizartearekin dugun harremana, baita emaitzak ere. Benetan, ahaleginak merezi duela uste dut. Etengabeko hobekuntza ahalbidetzen du eta, gainera, kohesionatu egiten du erakundea, lagundu egiten du enpresa proiektu komuntzat hartzen”, adierazi du.\nHala, ziurtatu duenez, Eusko Jaurlaritzak eskaintzen dituen babesa eta laguntza, EUSKALITen bitartez, enpresek eta erakundeek kudeaketa-eredu aurreratuagoetarantz eboluzionatu dezaten, lehiakortasunean eta eraginkortasunean egiten den inbertsio bat da gure Herrialde osoarentzat.\nKudeaketa Aurreratuaren Euskal Saria lehiakortasunaren funtsezko elementutzat Kudeaketa Aurreratuak duen garrantzia euskal erakundeen artean sustatzeko eta hedarazteko sortua da.\nBeren kudeaketa-praktiketan garapen-maila jakin bat edo aurrerapen bat erakusten duten Euskadiko enpresek, ikastetxeek, osasun-zentroek eta bestelako erakundeek jasotzen dituzten aintzatespenak dira. Euskalit da aintzatespen horietaz arduratzen den erakundea, eta bikoitza da helburua: kudeaketan aurreratuenak dauden erakundeak identifikatzea, beste batzuentzat pizgarri eta erreferentzia izan daitezen. Eta jendaurrean aitortzea kudeaketaren eremuan erakunde horiek egindako ahalegina eta lortu duten aurrerapen-maila.\nSari hauek lortzeak erakutsi egiten du aurretiaz erakunde batek lortu egin duela bere kudeaketa-sisteman garapen-maila jakin bat. Horretarako, EUSKALITek euskal erakundeei eta enpresei ondoko zerbitzuak ematen dizkie: Kanpo Kontrastea eta Kanpo Ebaluazioa, erreferentetzat hartuta Kudeaketa Eredu Aurreratua.\nBi zerbitzu horietan erakunde baten kudeaketaren analisi global eta sistematiko bat egiten da. Pertsona independenteak eta erakundearekin zerikusirik ez dutenak arduratzen dira lan horretaz, eta erakundearen aurrerapen-mailaren, indarren eta hobetu beharreko eremuen ikuspegi objektibo bat ematen dute, "ispilu" gisa balio duena erakundeak egiten duen hausnarketarako eta autoebaluaziorako.\nAnalisi hori EUSKALITeko Ebaluazio Kubleko pertsona-taldeek egiten dute; ia 2.000 pertsona dira, gehienak gerentzia- edo zuzendaritza-postuetan dihardutenak, eta modu altruista batean aritzen dira elkarlanean EUSKALITekin kudeaketaren eremuan duten ezagutza eta esperientzia partekatzen.


“Autonomoak ez du etorkizunik merkataritza eletronikoan” | hiru euskal garraiolarien sindikatua\n“Autonomoak ez du etorkizunik merkataritza eletronikoan”hiru sindikatua2019-12-13 2019-12-13\nCarlos Zubialde logistikan jakituna da eta baita www.informacionlogistica.com blogaren sortzailea ere. Garraiolariokek berarekin elkarrizketatzeko aukera izan du, baita hainbat ideia taularatu ere.\nCarlos Zubialde zara. Nola aurkeztuko zaitugu?\nGarraio-sektoreko profesional gisa.\nZenbat urte daramatzazu garraioaren sektorean?\n90. urtetik nabil garraioan. Irungoa naiz, aduanetan lan egin nuen, eta, beraz, mugen Europa ezagutu nuen. Esan dezakegu 29 urte inguru daramadala garraioari lotutako hainbat lanetan.\nZein neurritan aldatu da muga eta mugarik gabeko garraioa?\nEz du zerikusirik. Gaur egun bideraezina litzateke berriro mugak ezartzea. Izan ere, Brexitarekin ikusten ari gara, eguneroko operatibitatearen kontrako muga mota bat planteatzen saiatzen ari dira, hau da, kontrol bat, minimoa bada ere, edozein herrialdetako ekonomiaren aurka doa, oraintxe bertan atzerapauso bat izango litzateke.\nMugak ez dira urteotan aldatu den gauza bakarra, teknologia berriek ere aldatu dute garraioa egiteko modua. Zer suposatzen du merkataritza elektronikoak gure sektorearentzat?\nMerkataritza elektronikoa munduko egitate bat da, baina garraioan duen eraginak konnotazio komun batzuk ditu herrialde guztientzat, nahiz eta gero herrialde bakoitzak bere idiosinkrasia daukan. Argi dago merkataritza elektronikoa garraiorako, batez ere paketerako, mezularitzarako, nolabaiteko lasta ekonomikoa dela. Edozein herrialdetan ikusten ari gara Marketplace konpainia handiek estatuko posta zerbitzuekin aliantzak egiten amaitzen dutela, horiek direlako diru laguntzen bidez tiraderari eutsi diezaioketen bakarrak. Gero Espainian ere krisia izan ziren bi zirkunstantzia eman ziren, mezularitza konpainiak oso gogor kolpatu zituena bidalketa bolumena desagertu zelako, baita bidalketa produktua asko aldatu zelako ere. Une horretan konpainia garrantzitsuak sortzen dira, Amazon kasu (Espainian 2011n instalatzen da). Bi aldeak elkartzen dira, nahia eta beharra. Garraio-sareek salgaiak behar zituzten beren egiturei eutsi ahal izateko, eta merkataritza elektronikoko konpainiek merkantzia horiek oso modu ekonomikoan eraman behar zituzten. Prezioen gerra batean gaude, non 2011. urtean merkataritza elektronikoko edozein paketerengatik 6-7 euro jasotzen zituen garraio-enpresak; orain, 2,5 euro baino gutxiago ordaintzen dituzte.\nHori erdia baino gutxiago da … nola eusten zaio sistema horri?\nGaur egun, merkataritza elektronikoaren sistema, pentsatuta dagoen bezala, jasanezina da. Ekonomikoki, soziolaboralki eta ingurumenaren aldetik jasanezina da. Adibidea jarriko dugu: bururatzen zaigun edonoren hiriren erdigunera goaz, goizeko 11: 00ak aldera, eta ikusiko dugu eraikin bateko atean bost furgoneta daudela, bost konpainia desberdinetakoak, bost mezulari desberdin jaisten, pertsona berarentzako bost pakete ezberdinekin. Hori bideraezina da. Horregatik, konpainia asko zerbitzu horretatik erretiratzen dira.\nGaur egun, merkataritza elektronikoaren sistema, pentsatuta dagoen bezala, jasanezina da. Ekonomikoki, soziolaboralki eta ingurumenaren aldetik jasanezina da\nHorrek ez al du monopolioaren arriskua ekartzen?\nMundu mailan integratzaile handiak gero eta handiagoak dira, DHL, UPS, FedEX/TNT adibidez, eta estatu mailan, ez dago hainbesteko kontzentraziorik.\nHemen garraiolari autonomoak gara, eta egiturak hain handi egiten direla entzuten dugunean, larritu egiten gara…\nGertatzen dena da garraiolari autonomoa desagertzen ari dela egitura horietan.\nEta erabat desagertuko da?\nBai. Ez dago zalantzarik, ez baita jasangarria garraiolari autonomo batek jarduera askatasunez gauzatu ahal izatea, ezta soldata duin bat ordaintzea ere, hari eutsi ahal izateko.\nAutonomo faltsuetara edo txoferrengana goaz?\nBi irudiak. Flotetarantz eta autonomo faltsuetarantz goaz, baina gehien irabazten duena flota propioena da. Gaur egun, edozein konpainiarentzat erraza da renting sistemetara sartzea, ekonomikoki oso bideragarria da eta langileak birjartzen ari dira, aldi baterako lan-konpainiekin edozein motatako akordioekin, etab. Hori bai, errotazioa handia izango da. Paketeria txikiaren garraiolaria, ezagutzen dugun moduan, desagertzera doa.\nEta horrek ez al du ekarriko sektorea desprofesionalizatzea?\nGuztiz. Eta horixe da merkataritza elektronikora hainbeste azaldu ez diren enpresak salmentarako argudio gisa erabiltzen ari direna: langile profesionalak dituztela errotazio maila oso altua duten enpresen aldean, profesionalizazio oso baxuarekin.\nKonpainia batzuetan, entregatzen ez baduzu, ez duzu kobratzen. Eskaintza guztietan ikusten dugu lehenengo gauza doan bidaltzea dela…\nKonpainia batzuk benetan entregatzean bakarrik ordaintzen ari dira. Sektorean bertan sortutako arazo endogamikoa da.\nSektorearen gabeziak sektorearen beraren errua dira?\nBai. Aurrerapen teknologikoak norberaren jarduera duintzeko eta zerbitzuaren prezio justua ezarri ahal izateko erabili beharrean, justu kontrakoa egin da.\nPrezio jaitsiera egungo ogia, biharko gosea da?\nDudarik gabe. Horregatik desagertzen dira, adibidez, garraiolari autonomoak. Egin ditzagun zenbakiak, oso erraza da. Hiri batean furgoneta txiki bat duen garraiolari autonomo bati merkantzia ematean ordaintzen diote. Gaur egun, konpainia batzuk 60 eta 80 zentimo artean ordaintzen ari dira entregatze bakoitzagatik. Egunean ehun entrega efektibo egiten dituen pertsona bat, hau da, erokeria hutsa, eguneko 60 eta 80 euro artean irabazten ariko litzateke; hori 20 eguneko hilabete batera jarrita, 1200 eta 1900 euro dira; gizarte-segurantzako kuotak, gasoilak, aseguruak eta abar kentzen ditugu, eta 700-800 euroko soldata geratzen zaigu.\nEta bizkarrean 100 banaketarekin…\nHori da. 12 orduz ari gara. Hau da errealitatea.\nBlack Friday eguna bizi berri dugu. Eromena sortzen da. Mundua amaitzen da…\nGabonetako kanpaina, krisi garaia baino lehen eta merkataritza elektronikoaren sarrera baino lehen batez ere, Konstituzioaren zubitik eta Eguberrietarainoko bi asteak ziren. Enpresa opariak batez ere: ardoaz, agendaz, opariez eta abarrez hitz egiten genuen, baina bi aste ziren. Sektorea bi aste horietarako prestatzen zen. Behin Gabonak iristean, jaitsi egiten zen. Black Friday, Cyber Monday, mota honetako kanpainen sarrerarekin, Gabonetako kanpaina azaroaren erdialdean hasten da garraio enpresa batentzat, dagoeneko Black Friday promozionatzen ari den jendea dagoelako, eta hau ez da urtarrilaren amaierara arte amaitzen. Zergatik? Black Fridayren asteburuan milioika bidalketa aterako dira, Cyber Mondayrekin lotu, ondoren Gabonak, Erregeak eta merkealdiekin lotuko dira. Horrela, urtarrila amaitu arte. Orain dela zortzi edo bederatzi urte bi astekoa zen kanpaina bat, hiru hilabetekoan bihurtu dela ari gara esaten. Behin Cyber Monday amaitu eta Gabonetako kanpaina gainditzean, itzulketak iristen dira. Bidalketen % 30a itzuli egingo dela kalkulatzen da, eta hori gehiegikeria da. Itzulketaren kostua bidalketarena baino askoz handiagoa da. Azkenean garraiolari eraginkorra, biltegi andana izateaz gain, merkantzia biltzailea da: zenbat eta salgai gehiago bildu, orduan eta diru gehiago sortuko du operadore logistikoarentzat.\nEtengabe ari al gara erosketak eta salmentak egiten?\nErabat. Urtarrileko merkealdi kanpaina amaitu ondoren, udaberriko kanpainarekin hasiko gara; udaberriarekin batera, Aste Santurako zerbait etorriko da; tartean, aitaren eguna izango dugu, amarena, marmotaren eguna… oparitzeko balio duen edozein ekitaldi mota. Ondoren uda dator. Gero, irailean, eskolarako itzulera hasten da. Urte guztia salmenta-inpaktuekin okupatuta dago, zerbait erosteko aukera izan dezazun. Beti dago arrazoiren bat.\nZein izango da honen guztiaren etorkizuna? Kolapsatu egingo da? Berdin jarraituko al du?\nEspainian heldutasun puntu batera iristen ari da. Dagoeneko ez dago azken urteetan bezainbesteko aldaketarik edo hain erradikalik. Amazon bezalako enpresa handiek beren banaketa zerbitzu propioa dute, eta horri eutsiko diote, eta gainerakoa biziraupen maila bat izango da. Merkataritza elektronikoak oraindik badu hazkunde-ibilbidea, baina ez da hain zifra handietara iritsiko.\nPaketeria izango al da etorkizuna?\nEz. Paketeria merkatu bat da, konpainia handiez ari bagara, negozio bat, zerbitzu finkatua ematen dutelako, baina tokiko enpresa bati buruz ari bagara, txikiagoa, gaur egun ez dira etorkizuna duten negozioak, errentagarritasun maila oso baxua delako eta biziraupen bat ahalbidetzen duelako, baina edozein ezustekoren aurrean itxi egin dezakete. Mozkinen portzentaje oso txikiak dituzten konpainiak dira, eta ez ordaintze handi batek, edozein ezbehar-egoerak edo laneko edozein gaik desagertarazi ditzake.


Historia - Txirri, Mirri eta Txiribiton\nUrtetik urtera hobetzen\nTaldearen krisia eta amaiera (1981-1984)\nTxirri, Mirri eta Txiribiton (1983)\nDon Don Kikilikon (1984-1988)\nBerriro herriz herri (1986-1998)\nJaialdi handiak (1990-1998)\nTxirri, Mirri eta Txiribiton telebistan (1994)\nBarre busa (1999-2001)\nAltza porru! (2001-2002)\nTrikitraka Trikitron + Juniorrak (2002-2010)\nSagarra da apple (2011)\nBelaunaldi aldaketa (2012-2013)\nTxirri, Mirri eta Txiribiton gazteak\nTaldea beti hirukotea izan da 1974an Bergaran egin zuten emankizun batean izan ezik. Bertan, lau pailazo aritu ziren: Kixki ta Mixki ta Kaxka ta Melon ( Pako Etxebeste —Xabier Otaegi Afrikan baitzen soldaduskan—, Jose Ignazio Ansorena, Andoni Ezeiza, eta Iñaki Larrea apaiz misiolari eta adiskidea).\n1975ean, saioetarako bidaietan polizien kontroletan sarri zituzten arazoak errazago gainditzeko asmoz, pailazo profesionalen karneta ere atera zuten. Donostiako La Perla diskotekan egin zuten azterketa, garai hartan saioak egiteko legearen aldetik beharrezkoa baitzen Sindikatu Bertikaleko profesional txartela.\nTaldeak entsegu egiten zuen Kresala elkarteari hiru aldiz lehergailuak jarri zizkien polizia frankistak. Lehenengo bietan ez zen txikizio handiegirik izan, bai hirugarrenean ordea. Taldeko kideak, beste bazkideekin batera, han ibili ziren hondakinak jasotzen eta dena txukuntzen.\nTaldearen ibilbide luzeko porrot bakarra 1983an izan zuten, Pasai Antxon, Gipuzkoan. San Ferminetan, zezen plaza mugikorra jarri zuten eta zezenen aurretik Kixki ta Mixki ta Kaxkamelonek ikuskizuna eskaini behar zuten. Taulara atera zirenean ordea, bertan haurrik ez zegoela eta gehienak helduak eta mozkorrak zirela ikusi zuten. Saioa hasi eta esketx batean, Kaxkamelon eszenatokitik atera zenean, ikusle batek besotik heldu eta esan zion: ¡A ver cuándo acabáis, hijoputas!. Hura izan da, amaitu gabe utzi duten saio bakarra.\nDon Don Kikilikon saioa 1984ko irailean emititzen hastekoa zen. Baina Euskal Telebista oraindik sorrera fasean zegoen eta dena atzeratu egin zen. Azkenean, lehenengo atala 1984ko abenduaren 22an eman zuten eta bigarrena abenduaren 29an. Hirugarrena 1985eko urtarrilaren 5ean, errege bezperan zen emititzekoa, baina ETBko langileek greba egin zuten eta grabatuta zegoen atal hori, ez zen inoiz emititu (saio horretan, ETBko zuzendaria zen Luis Aranberri ‘Amatiño’ agertzen zen).\nEgoera berezietan pertsonaia famatuek ere gure lagunen biki bihurtu izan dira. Iñaki Perurenak Txiribitonen lehengusuarena egin zuen telebistako saio batean eta Xabier Euzkitzek, Iñaki Muruak eta Millan Telleriak Txirri, Mirri eta Txiribitonen pertsonaiak antzeztu zituzten Euskaldunon Egunkariaren aldeko jaialdi batean.\nTelebistako lanetan haien lantaldeetan hasi ziren gaur egun hedabideen profesional famatu diren asko: Andoni Egaña, Jaime Otamendi, Karlos Zabala eta Eneko Olasagasti, Kike Amonarriz… Baita musikari maila handikoak aritu ere: Karlos Giménez, Aitor Amezaga, Iñaki Salvador, Joserra Senperena, Mixel Ducau… Aktoreen artean, berriz, aipagarriak dira Mikel Garmendia, Kontxu Odriozola, Jose Ramon Soroiz, Elena Irureta, Aitzpea Goenaga, Ramon Agirre, Joseba Apaolaza, Ainere Tolosa…


Arduraz jokatzeko deia - Beasaingo Udala\nArgitaratua: 14 Maiatza 2021\nBeasaingo Udala osatzen duten alderdi politikoek datozen egunetan erantzunkizunez jokatzeko eskatu diete herritarrei\nAlarma egoera bukatzeak ez du pandemiaren eragina baretu. Egoera larria da oraindik eta pertsonak kutsatzen jarraitzen dute, gaixotzen, hiltzen… Txertatze kanpaina aurrera doan arren gaixotasunaren kaltea ez da desagertu. Astiro badoa ere bagoaz aurrera eta geroz eta gehiago dira txertoa jaso dutenak.\nHala ere, datozen hilabeteetan arduraz jokatzea dagokigu. Soberan dakigu zein diren hartu beharreko neurriak; maskara egoki jantzi, distantzia mantendu, eskuen garbitasuna eta jendarteak saihestu.\nDatozen egunetan ospatu beharko genituzken Loinatz jaiak aurten ere ez dira izango. Egun bereziak beasaindarrontzat, urtean behin gogotsu hartzen ditugunak. Baina bigarren urtez ezin izango ditugu ospatu gure herriko jaiak. Ez-jairik ez dago, eta hortaz jabetzea herritar, ostalari, merkatari, elkarte, herri-eragile… bakoitzak bere eremuan, guztion erantzunkizuna da. Udalak bere eskumenekoak diren ardurak eta baliabideak, martxan jarriko ditu neurriak bete daitezen, Udaltzaingoaren ordutegia luzatuz Ertzaintzarekin elkarlanean.\nLuze egiten ari zaigu baina zentzuz, arduraz eta konpromisoz jokatzeko garaia da. Guregatik eta gure inguruan daudenengatik, gehien maite ditugunengatik. Gaixotasunak erakusten digu ahulenak ez ezik, edonor eraman dezakela.\nIzango dugu aukera Mariren jaitsieran, danborradan, koadrilen egunean, mozorroen egunean edo barraketan gozatzeko. Iritsiko da festa, dantza eta musikaz disfrutatzeko aukera.\nBitartean jokatu gizalegez. Neurriak hartuta ibili edonon eta mantendu ditzagun txukun gure Beasaingo txoko eta bazterrak. Elkar zaindu eta errespetatu gaitezen guztion onurarako izango baita, hurrengoan behar den moduan Loinatz jaiak ospatzeko moduan izan gaitezen. Guztion ardura da, norberarengandik hasiz erantzunkizun hori hartuz. Denon artean gaindituko dugu.


Hiit prestakuntza arrakastatsua lortzeko aholkuak Gizon dotoreak\nMuskuluak definitu eta tonifikatu, indarra eta erresistentzia irabazi, baita koipeak erretzeko ere. Hauek dira agian jende askoren arrazoi garrantzitsuenak eguneroko ariketa fisikoak egiteko orduan. Helburu horiek eta beste hainbat lortzeko, Hitt entrenamendua aproposa da.\nHiit programa hauek gaur egun oso modan dauden arren, bere jatorria urte askotan datorkigu. Mendearen hasieran, Estatu Batuetako prestatzaile fisiko batzuek abiadura handiko atalekin saioak erabiltzen zituzten, beste berreskuratze saio batzuekin trukatuz. 1921ean izango zen, Lauri Pihkela entrenatzaile finlandiarrak metodo bat normalizatu zuenean.\n1996an Izumi Tabata japoniarrari eta bere "Tabata Protokolo" ezagunari esker Intentsitate handiko barne prestakuntza (Hiit) gaur egun duen ospea lortu zuen. Hala ere, kirol zientzietako espezialista honen proposamenak ez dira aplikatzen diren bakarrak.\n1 Zer da Hitt Prestakuntza?\n2 Praktika herrikoia eta 'malgua'\n3 Helburu zehatzak\n4.1 Tartanari buruz\n5 Erritmo aldaketa: gakoa\n6 Hiit prestakuntzaren kontraindikazioak\nZer da Hitt Prestakuntza?\nAriketa epe laburrak oso intentsitate handiko tartean tartekatzean datza, ekintza motelagoa dutenak berreskurapena sustatzeko. Esprintean abiadura handian lasterketa arina eta jogging arina konbinatuz egin daitezke. Aldaera batzuen artean sendotzeko ariketak daude praktikatzaileen gorputzaren pisua edo pisuak erabiliz.\nIntentsitate maximoko aldiak eta atsedenerako antolatutakoak normalean 30 eta 60 segundo artean irauten dute. Ariketa errutina osoek ez dute inoiz 30 minutu baino gehiagoko iraupena.\nPraktika herrikoia eta 'malgua'\nPrestakuntza mota hori duten publikoen arrakastaren zati bat haiek praktikatzeko erraztasunean datza. Gimnasioetan edo aire librean, hondartzan udako oporraldien erdian eta etxean ere egin daitezke. Ez da ekipamendu berezirik behar ere.\nKirolari profesionalek eta errendimendu handiko kirolariek prestakuntza fisikoa errutina mota hauekin osatu ohi dute. Saskibaloi eta futbol jokalariek ere partida bakoitzak adierazten dituen ordu luzeen aurkako erresistentzia lortzeko erabiltzen dute. Fitness entrenatzaile batzuek ere hala gomendatzen dute "beroketa" metodoa, halterofilia saio bat hasi aurretik.\nGainera, ariketa errutina hau ere bada erabat moldagarria pertsona bakoitzaren gaitasun fisikora. Interes eta gustu, lehentasun eta behar bereziekin gertatzen da.\nHiit entrenamendu errutinak zure txirrindularitza, korrika edo igeriketa ariketak erraz sar ditzake; indar-ariketak, entrenamendu funtzionala, erresistentzia eta indarra ere bai.\nDagoeneko komentatutakoez gain pisua galdu eta koipeak erre, erresistentzia eta gihar tonua sortuHiit prestakuntzak beste abantaila osagarri batzuk ditu.\nGiza gorputzeko gihar nagusiaren funtzionamendua hobetzen du: bihotza. Horretarako ere balio du jarri gure zirkulazio sistema konplexua "sintonizatuta".\nPisua galtzeko frogatutako metodoa izateaz gain, kaloriak erretzeak eta gantz-mailak murrizteak ez dute eraginik muskulu-masan.\nAzukre mailan eta pankrea funtzioan arazoak dituzten pertsonei zuzendutako praktika gomendagarria da. Garaiz, intsulinarekiko sentikortasuna handitzen du, glukosa kontsumo handiagoa lortuz.\nBetiko gazteria amesten dutenentzat, Hiit entrenamendua zahartze prozesua moteltzen du.\nLasterketaz edo esprintaz gain, Hiit entrenamenduak jauziak, estropadak eta eserialdiak bezalako ariketak sar ditzake; Programetan beste errutina batzuk ere burutzen dira, hala nola "burpees" edo ukondoaren flexioa eta luzapena, "shadow boxeoa" eta bertan exekutatzea. Entrenamendu ezagunenetako batzuk ariketa multzo hauek osatzen dute:\nHau ez da korrika egiteko pista estandarra. Hau egin daitekeen errutina da oztopoak negoziatu beharrik gabe askatasunez korrika egiteko aukera ematen duen edozein arlotan. Honako konbinazio hau osatzen dute:\nJogging leuna 10 minutuz, berotzeko.\nSprint 60 segundoz, taupadaren gehieneko erritmoaren% 90ean.\nKorrika 30 segundoz, bihotz-taupadaren gehieneko ahalmenaren% 60an. (Berreskuratzeko epea).\nPotentzia eta atseden gehieneko zikloa 15 aldiz errepikatu behar da.\nSeriea ixteko, bost minutuz lasterketa arina.\nHorretarako hiru ariketen konbinazioan datza gorputza eta espazio apur bat besterik ez ditu eskatzen. Errutina osoa honako hauek osatzen dute:\n20 segundo okupa indar osoz.\n10 segundo Planchas (atsedenaldia eta errekuperazio epea).\n20 segundo burpees potentzia osoz.\n10 segundo plater.\n30 segundoko errekuperazioa, leku berean zutik.\nZiklo osoa lau aldiz errepikatu behar da.\nBi gurpileko eredu tradizionalean edo estatikoan, pedalei eragiten Hiit prestakuntza barruan aplikatzen den beste jarduera bat da.\n10 minutuko pedaleo leuna prestatu eta berotzeko.\n30 segundo pedalei ahalmen handienean.\n15 segundo pedaleo leuna (atseden eta errekuperazio aldia).\nPotentzia handieneko uneak atsedenaldiekin konbinatzea zortzi aldiz errepikatu behar da.\nZikloa amaitu ondoren, bost minutu gehiago pedaleo leunarekin, muskuluen erlaxazio progresiboa ahalbidetzeko.\nErritmo aldaketa: gakoa\nHiit prestakuntzaren abantailak ohiko "kardio" errutinekin alderatuta daude erritmo eta intentsitate aldaketak. Horri esker, gorputza ez da erritmo konstantera egokitzen eta atseden egoeran sartzen da energia aurrezteko. Lortu nahi diren helburuak lortzeko, astean hiru aldiz ariketa hau baino nahikoa da.\nHiit prestakuntzaren kontraindikazioak\nBeti gomendatzen da espezialista batekin kontsultatzea eguneroko bizitzan Hiiten entrenamendu errutina sartu aurretik. Batez ere, kirol jarduera txikia duten pertsonak badira eta haien egokitzapen fisikoa hutsetik hasiko dela.\nPraktika hau ez da dieta hipokalorikoarekin konbinatu behar.. Besteak beste, gorputzean glukogeno maila baxuak direla eta, zorabioak edo konortea galtzeko pasarteak gerta daitezkeelako.\nBestalde, errutina horiek hartzea ere gomendagarria da artikulazioetako zailtasunak dituzten edo giharretako lesioak dituzten pertsonengan. Gizonekin eta emakumeekin gertatzen den berdina hipertentsio arterialeko arazoak eta bihotzeko gaixotasunak.\nArtikuluaren bide osoa: Gizon dotoreak » Egokitu » Hiit entrenamendua


Baionako manifestazioan 38 pertsona atxilotu dituzte | Politika | Berria\nMiarritzen da G7koen goi bilkura, baina Baiona ere poliziaz eta kontrolez josita dago larunbat arratsalde honetan. Azken egunetan ere polizia ugari ibili dira, baina, antza, komunikatu gabeko manifestazio baterako deialdia egina zegoela-eta, Poliziak ia erabat hustu eta itxi du Baiona erdigunea.\nDenda eta taberna asko itxita egon dira. Inguruko zubietan jarri dituzte hesiak, eta Herriko Etxeak abisu bat ere eman du, Twitter bidez, 17:20 aldera: "Manifestazio bat aurreikusita dagoela eta, segurtasun indarrak erdigunerako bidean diren zubiak ixten ari dira oraintxe. Hiriko autobusak geratuak dira".\nBaiona Ttipitik manifestazio bat atera da 18:00ak pasatuta, eta Jaka Horien kantuak abestu dituzte, besteak beste. Manifestariek jakinarazi dute Castorama Angeluko dendara joateko asmoa zutela, Poliziak hiriko erdigunea itxita duen arren. Azkenean, zubietako batean, manifestariei oldartu zaie Polizia, ura eta negar gasa erabiliz. Harriren bat bota dute manifestariek.\nPirinio Atlantikoetako prefeturak gauean jakinarazi du 68 pertsona atzeman dituzte segurtasun indarrek. Horietatik 38 polizia etxera eraman dituzte. Indarkeriazko ekintzak egitea edota "arma gisa erabiltzeko susmagarriak" ziren tresnak edukitzea. Nolanahi ere, prefeturak berak zehaztu du ez dela inor zauritu, eta dendetan ere ez dela izan kalte nabarmenik.\n#g7ez bi aldeetatik kargatu dute. Baiona txikira erretiratu dira manifestariak @berria pic.twitter.com/uS4ni0vcAN\n#g7ez ur kanoia eta gas negargarria bota dituzte. Harriekin erantzun diete @berria pic.twitter.com/RuvdsMIDP7\nEhunka pertsona poliziak inguraturik @berria pic.twitter.com/mEIeNYbl97\nItxia egon da Baionako erdigunea, eta kontrolez josita, oro har, hiriburua. Autobidetik Baionarako seigarren irteeran, esaterako, kontrol bat zegoen. Santa Ezpirituko zubian ere zorrotza zen kontrola. San Andresen, berriz, poliziek kazetari talde bat gerarazi dute, eta kaskoak eta maskarak kendu dizkiete. Orobat, kazetari ugarik salatu dute poliziek lanerako traba asko jarri dizkietela.\nKontrola Baionako Santispirituko zubian. Prentsakoak girela eta, utzi gaituzte sartzen protekzio eta guzti @berria\nGenie zubian, berriz, giza eskubideen ligako petoa zeramaten hiru andre eraman dituzte poliziek, antza "defentsa materiala" zutelako.


Genero-indarkeriaren kontrako zigorrak gogortu egin dituzte Mexikon\nHiriburuko Parlamentuak tokiko Fiskaltza Nagusiari kasuotan derrigor jarraitu beharreko protokoloa egitera behartu du.\nMexiko Hiriko Parlamentuak ahobatez onartu ditu feminizidioa, hau da, emakumeak genero arrazoiengatik hiltzea delitu izan dadin Kode Penalari egin beharreko aldaketak. Horrenbestez 60 urteko kartzela-zigorra izango dute euren eskuz hil duten emakumearekin edozein motako harremana izan duten gizonek. Araudiaren arabera, berdin dio harreman hori odolekoa, bihotzekoa edo lan arlokoa den, hiltzaileek zigorrik gogorrena jasoko dute.\nLegediari egin beharreko aldaketak ahobatez onartu bazituzten ere, Carlos Pizano Salinas eskuineko PAN alderdiko diputatuak adi egoteko eskatu zien gainerako parlamentariei, onartu berri dutena Mexikoko Konstituzioren kontrakoa izan daitekeelako. Uste hori izan arren, aldeko botoa emango zutela aurreratu zuen Pizanok.\nEmandako azalpenen arabera, Kodeari egindako aldaketekin errugabetasun-presuntzioa urratu daiteke, eta horrenbestez legez utzi dezakete araudiari egindako aldaketa Konstituzioaren osotasuna jagoten duten epaileek.\nJulio Cesar Moreno ezkerreko PRD alderdikide eta diputatuak erantzun zion zentzugabea dela proposamena legez kanpo dela esatea, batetik, eta haren aldeko botoa ematea, bestetik.\nProposamenaren eztabaidan hika-mikarik handienak hilketa horiek argitzeko Fiskaltza Nagusiari eskatuko zaion protokoloaren ingurukoak izan dira. Izan ere, ikerketak egiterakoan genero ikuspegia kontutan hartzeko exijituko zaie aurrerantzean Fiskaltzako adituei.\nMexiko Hiriko Emakumeen Institutuak txalotu egin du Kode Penalari egindako aldaketa. Kaleratutako agiri batean esan dutenez, egunoko aurrerapausoa izan da hau hilketa horiek guztien inguruko inpunitatearekin amaitzeko, bai eta zeharkako biktimei kalte-ordainak bermatzeko ere.\nMexiko Hiriko Parlamentuak, bestalde, Kode Penalari eta Zibilari egin beharreko beste hainbat aldaketa ere onartu ditu. Aurrerantzean gartzelan sartuko dituzte emazte-ohiari seme-alabak elikatzeko epaileak zehaztutako dirutza ematen ez dioten gizonak. Hiru eta bost urte arteko gartzelaldia izango dute arau-hausleek. Erregistro Zibilak gizon horien guztien izenekin zerrenda egin beharko du, epaileek, Erregistro Publikoa eta Kreditu Bulegoak emandako datuekin.\nInformazio gehiago:Eitb: Genero-indarkeriaren kontrako zigorrak gogortu egin dituzte Mexikon


Akita Saint Bernard Mix - Txakurrak\nAkita Saint Bernard Mix, Akita eta Saint Bernard haztetik sortutako arraza mistoko txakurra da.Ile luzeagoa duen txakur handiagoa izango da.Kontuan izan Akita eta Saint Bernardekin nahastutako edozer hobea izan daitekeela esperientziadun txakur jabe edo kudeatzaile batentzat.Akita edo Saint Bernard bezalakoa al da? Horiek jarraian saiatuko eta erantzungo ditugun galderak dira. Jarraitu irakurtzen behean argazkiak, bideoak ikusteko eta Akita Saint Bernard Mix ederrari buruz gehiago jakiteko.\nAnimalia guztiak bere bidez eskuratzea gomendatzen dizugu erreskate ,ulertzen dugu pertsona batzuek hazle baten bidez pasa dezaketela Akita Saint Bernard Mix txakurkumea lortzeko. Hau da, Akita Saint Bernard Mix txakurkumeak badituzte salgai.\nHona hemen Akita Saint Bernard Mix-aren argazki batzuk\nAkita Saint Bernard Mix txakurkumeen bideo izugarriak\nSan Bernardorekin nahastutako dalmatiarrak joera izan dezakeWobblerren sindromea,zerbikalakorno ezegonkortasuna (CVI), etakardiomiopatia,txakurren aldakako displasia,osteosarkoma, von Willebrand-en gaixotasuna,demodikosia, etatortsio gastrikoa\nAkita Saint Bernard Mix Elikadura\nartzain australiar husky nahasketa salgai\nbagle hound txakurkumeak salgai


Euskararen aldeko errotuluak jarriko dituzte datorren astean Eskoriatzan - Eskoriatza - Goiena.eus\nEuskararen aldeko errotuluak jarriko dituzte datorren astean Eskoriatzan\nMirian Biteri 2013-11-28 10:59\nEuskararen Egunaren bueltan askotariko ekintzak dabiltza antolatzen Eskoriatzan. Besteak beste, euskararen erabilera bultzatzeko errotulu berriak jarriko dituzte datorren astean herriko hainbat eraikin publikoetan. Horrez gain, zapaturako Euskararen Eguna gertatu dute Hankamotx bertso eskolak eta gaztelekuak elkarlanean.\nEuskara zinegotzi Maider Landak jakinarazi du herriko hainbat eraikin publikoetan egongo direla horiek: hain justu ere, udaletxean, liburutegian, museoan eta kiroldegian. Horrez gain, herriko sarrera-irteeretan ere jarriko direla gaineratu du. Horien bidez Eskoriatzan euskaraz badakitela, eta hortaz, toki horietan erabiltzeko gonbidapena egin gura izan dela esan du zinegotziak.\nErrotuluak dagoeneko diseinatuta daude, eta datozen egunotan egingo dituzte. Asmoa da martitzenerako, Euskararen Egunerako, jarrita izatea.\nBestalde, abenduaren 3an da Euskararen Eguna eguna. Aurten egun hori jai giroan ospatzeko asmoa dute Eskoriatzan, eta hori dela-eta, zapatura aurreratzea erabaki dute. Egitarau erakargarria antolatu dute elkarlanean Hankamotx bertso eskolak, gaztelekuak eta Eingeinkek:\n13:00 Bertso kalejira Arkaitz Estiballes eta Oihana Bartra bertsolariekin.\n14:30 Herri bazkaria egingo dute Egokiena elkartean; bazkalostean, saioa eskainiko dute kalejiran ibilitako bertsolariek.\n18:00 Mihiluze Erraldoia lehiaketa izango da kontzejupean. Ordu erdi lehenago emango da izena.


Txikipedia:Elikadura - Wikipedia, entziklopedia askea.\nElikadura janaria jatea da, edo, bestela esanda, organismo bizi batek bizirik jarraitzeko behar dituen elikagaiak hartzea. Organismo edo izaki biziek elikaduraren bidez hartzen dituzte elikagaiak. Elikagai horiek, gero, digestioaren bitartez, mantenugai bihurtzen dira. Beraz, elikaduraren bitartez, izaki biziek energia eta oinarrizko molekula batzuk eskuratzen dituzte, geroago beste molekula konplexuago batzuk fabrikatzeko erabiliko dituztenak.\nElikadura, nutrizioa ez bezala, ekintza kontziente eta borondatezkoa da. Pertsona baten elikadura faktore askok baldintzatzen dute: ingurumenak, faktore ekonomikoek, gizarte-ohiturek, klimak, erlijio-sinesmenek eta abarrek. Horregatik, gizakiaren kasuan, elikatzeko modu asko daude, baina nutrizioa beti berdina da gizaki guztientzat.


Osalanek prebentzio-zerbitzuetako osasun-langileak prestatu ditu Covid-19 txertaketan - Albistea | Osalan\nOsalanek, Lan Medikuntzako Euskal Elkartearekin eta Bilboko Mediku Zientzien Akademiarekin lankidetzan, 2014az geroztik prebentzio-zerbitzuetako osasun-langileei zuzendutako prestakuntza-planaren barruan egiten ari den prestakuntza-jarduerei berrekin die.\nHorrela, gaur goizean Covid-19 txertoei buruzko eguneratze-tailerra egin da. Bertan, gaur egun txertoei buruz dagoen informazioa azaldu da, egungo egoera epidemiologikoa aztertu da eta langileek Covid-19 txertoa zer egoeratan duten eta zer ondorio dituen aztertu da. Era berean, transmisio-mekanismoak eta pertsona asintomatikoen eragina errepasatu dira.\nTailerrean Espainiako COVID19ren aurkako txertaketa-estrategia azaldu da, 3. eguneraketaren garapenean zentratuta. Bertan, lehenespen-irizpideak jasotzen dira, talde bakoitzari emango zaizkion taldeak, etapak eta txerto motak zehaztuz. Kontuan izan behar da txertaketaren lehen etapetako zati handi bat osasun-arloko eta eremu soziosanitarioko langileei dagokiela, bai eta funtsezkotzat jotzen diren jardueretan zerbitzua ematen dutenei ere.\nEra berean, hainbat gai jorratu dira, hala nola baimen informatua, txertaketa-erregistroa eta kontrako efektuen deklarazioa, bai eta txertaketaren osteko SARS-CoV-2 proba diagnostikoen interpretazioa ere.\nIkastaroa online egin da – Pandemiaren egoera aldatu arte 2021. urtean zehar egiteko modalitatea izango baita –, eta 200 parte-hartzaile baino gehiagok parte hartu dute, eta honako hauek inauguratu dute: Lourdes Iscar Osalaneko zuzendari nagusiak, Miguel Martín Zurimendi Laneko Medikuntzaren Euskal Elkarteko presidenteak eta Juan Goiriak, Bilboko Mediku Zientzien Akademiaren ordezkari gisa.


Adierazpide ling... (480)\nNumber of results 1201\nEskupekoak etorkizun gutxi\nEskupekoa emateko ohitura aldatzen joan da gure inguruan, eta zein etorkizun ikusten dioten aipatzen digute bideo honetan.\nEskupekorik ematen dugu?\nEskupekoa emateko garaian ohitura desberdinak daude munduan zehar. Toki batzuetan derrigorrezkoa da, beste batzuetan, aldiz, gaizki ikusita dago. Gure inguruan borondatezkoa da eskupekoa ematea, baina garai batetik hona ohiturak aldatzen ari dira.\nA1 A2 C1 B2 B1\nKlika, 21. korrika\n2019ko apirilaren 4tik 14ra ospatuko da 21. Korrika, Euskal Herriko hainbat herri zeharkatuz, Garestik Gasteizera doan ibilbidean barrena. AEKren diseinugileek euskaltegietan erabiltzeko A1, A2, B1, B2 eta C1 mailetarako hainbat baliabide didaktiko prestatuko dituzte 21. edizioko Korrikaren gainean. Hementxe dituzue, sei ataletan banatuta:\nGazteak kaletik baserrira\nAskotan esan izan da gero eta jende gutxiagok erabakitzen duela baserrian bizitzea. Baina, azken urteotan bizimodu horren aldeko apustua egin duen hainbat gazte aurki ditzakegu.\nEuskaraldia: material didaktikoa\nEuskaraldiaren ingurumarian, AEKren didaktika zerbitzuak kanpaina hau euskaltegietako eta Euskal Etxeetako ikasleen artean ezagutarazteko eta girotzeko material didaktikoa sortu du, A1, A2, B1, B2 eta C1 mailetarako, aurrez aurreko ikastaldeetan nahiz autoikaskuntzan erabiltzeko.


Penintsulan eta Balear Uharteetan emandako gidabaimen edo/eta zirkulazio-baimenen helbide-aldaketa — Eibarko Udala\nDeskripzioa: Baimena ematea Eibarko Udalari penintsulan eta Balear Uharteetan emandako zirkulazio-baimen eta gidabaimenen helbide-aldaketa tramitatu dezan Gipuzkoako Trafiko Buruzagitzan.\nHartzailea: Eibarren erroldatuta dagoen eta haren gidabaimeneko edota haren ibilgailuaren zirkulazio-baimeneko helbidea aldatu nahi duen pertsona fisiko oro.\nPenintsulan eta Balear Uharteetan emandako gidabaimen edo/eta zirkulazio-baimenen helbide-aldaketaren eskaera (UD0010_D001) behar bezala beteta. Gidabaimenaren helbidea aldatu nahiez gero, titularrak sinatu beharko du eskaera. Zirkulazio-baimenaren helbidea aldatu nahiez gero, ibilgailuaren titularrak sinatu beharko du (titular bat baino gehiago badira, lehenengoak egin dezala).\nGidabaimenaren edo/eta zirkulazio-baimenaren titularraren identifikazio agiria, ORIGINALA.\nGidabaimenaren helbidea aldatu nahiez gero, gidabaimena, ORIGINALA.\nZirkulazio-baimenaren helbidea aldatu nahiez gero, zirkulazio-baimena, ORIGINALA.\nSail arduraduna: Udaltzaingoa.\nEbazpen organoa: Gipuzkoako Trafiko Buruzagitza.\nEpea (ohikoa): 20 egun.\nEbazpena emateko gehienezko epea (legala): 2 hilabete.\nIsiltasun-izaera: Ez dagokio.\nEbazpenaren kontrako errekurtsoak: Ez dagokio.\nHurrengo tramiteak (prozedura):\nPEGORA: egiaztatu baldintzak betetzen direla, datuak ondo daudela eta agiri guztiak aurkeztu direla; sarrera-erregistroa egin eta Udaltzaingoari bidali agiri guztiak.\nUDALTZAINGOA: datu osagarriak egiaztatu, hala badagokio, eta helbide-aldaketaren datuak bete eta Trafikora bidali.\nTRAFIKO: bere datu-basean sartu helbide aldaketa eta baieztapena bidali Udaltzaingoari.\nUDALTZAINGOA: interesdunari jakinarazi baimen berria prest duela, hark Udaltzaingoaren bulegoan jaso dezan (*).\n(*) 2010eko irailaren 23a baino lehenago emandako zirkulazio-baimenetan titularraren helbidea azaltzen da, eta, horien kasuan bakarrik, Trafikok baimen berria emango die. Kasu horietan, interesdunak jatorrizko baimena entregatu beharko du Udalean, eta 60 eguneko indarraldia duen baimen zaharraren fotokopia eginbideratua jasoko du. Ondoren, Udalak jakinaraziko dio zirkulazio-baimen berria noiz dagoen prest, eta interesdunak Udaltzaingoaren bulegoetara jo beharko du haren bila.\nEibarko Udalak eta Gipuzkoako Trafiko Buruzagitzak sinatutako hitzarmena.\nTitular bat baino gehiago duten ibilgailuen kasuan, lehenengo titularrak bakarrik eskatu ahal izango du helbide-aldaketa.\nKanaria Uharteetako, Ceutako eta Melillako ibilgailuen titularrek Gipuzkoako Trafiko Buruzagitzan eskatu beharko dute zirkulazio-baimenen helbide-aldaketa. Pertsona juridikoak ere Buruzagitzara joan beharko dira zirkulazio-baimenen aldaketak eskatzera.\nBiztanleen errolda kudeatzeko jarraibideetan jasotako arrazoiren batengatik herritarra ezin bada helbide berrian erroldatu, zirkulazio-baimenen eta gidabaimenen helbide-aldaketa bertan behera geratuko da eta artxibatu egingo da.\nGipuzkoako Trafiko Buruzagitza. Julio Caro Baroja plaza, 2. 20071 Donostia – San Sebastian. Telefonoa: 943 452 000 – Informazio orokorra: 060.\nTrafikoko Zuzendaritza Nagusia: www.dgt.es\nPenintsulan eta Balear Uharteetan emandako gidabaimen edo/eta zirkulazio-baimenen helbide-aldaketaren eskaera\nIkusi | Deskargatu ( DOCX, 90 KB)\nInformazio-fitxa: Penintsulan eta Balear Uharteetan emandako gidabaimen edo/eta zirkulazio-baimenen helbide-aldaketa


Telefono mugikorretatik ere erabilgarria, doan izango da telefoniako tarifa finkoa duten erabiltzaileentzat eta 012 tradizionalarekin batera erabiliko da\nEl 948 012 012, “Informazio guztia zenbaki bakar batean”, erraz memorizatzeko zenbaki berria da, eta bertatik Nafarroako Gobernuaren nahiz zerbitzuari atxikitako Foru Komunitateko 70 toki-erakundeen 012 herritarrentzako telefonozko arreta emango da.\nZenbaki berriari esker, gailu mugikorretatik eta Nafarroatik at deiak egin ahalko dira (012 zenbakia ezin zen erabili bi kasu horietan), eta doan izango da telefoniako (mugikorrak nahiz finkoak) tarifa finkoak dituzten erabiltzaile guztientzat, telefoniako erabiltzaileen artean gehienak direnak.\nZenbaki berria 012 ezagunari gehituko zaio Nafarroako herritarrei arreta emateko, hau da, zerbitzua bi zenbakietatik emango da astelehenetik ostiralera, 08:00etatik 19:00etara, gaztelaniaz eta euskaraz. 012 zerbitzuarekin, informazioa jaso daiteke, izena eman eta izapideak egin edo herritarrek ekarpenak egin ditzakete Nafarroako administrazio publikoen politiketan.\nZenbaki berri honen alde onak, dagoeneko erabilgarri dagoena, honako hauek dira:\n– telefono mugikorretarako balio du: 012 telefono finkoetarako baino ez da, gailu mugikorretan ez dabil. 948 012 012 zenbaki berriak arazo tekniko hori gainditzen du.\n– doako telefono-zenbakia tarifa finkoa duten telefono guztietarako, finkoak edo mugikorrak izan. Jasotako azken datuen arabera, Espainiako telefono-trafikoaren bi heren tarifa finkoko telefonoetatik egiten da.\n– Nafarroa kanpotik erabil daiteke, mugikorretarako nahiz finkoetarako, eta, hala, Nafarroatik kanpo bizi direnek beren intereseko izapideak egin eta informazioa jaso dezakete (sarreren salmenta-adibidez), eta herritar nafarrei zerbitzuaren jarraipen bat egiteko aukera ematen die ere oporrengatik edo lanagatik Foru Komunitatetik kanpora joaten denean\n– egungo 012 zenbakiarekin osagarria; zenbaki hori erabilgarri izaten jarraituko du, haren tarifa finkoak, 0,34 dei bakoitzeko (deiaren iraupenari erreparatu gabe), abantaila handia izaten segitzen baitu tarifa finkorik gabeko telefono finkoetatik deitzen dutenentzat (2013an bi minutu ingurukoa zen dei-motatarako)


2022eko lehen 12x12 barne lehiaketa. Argazki gaia: janaria\nAurten ere hemen gara berriro bueltan gure 12x12 barne lehiaketarekin. Urtarrileko lehen hilabetean "janaria" genuen argazki gai bezala. Atzo, hileko lehen ostegun bezala argazki guztiak ikusi eta bozkatu ondoren, hauek izan genituen erantzunak:\n· Urtarrila, argazki gaia "janaria": 1. Mikel Cagigal, 2. Iñigo Olarte eta 3. Desiree Odriozola.\nHemen duzue lehen postuan gelditu zen argazkia. Besteak beti bezala gure "12x12 Ekintzak" sailean dituzue ikusgai.\n12x12 Otsaila - Argazki gaia: kontra-argia\nOtsaileko 12x12 gaia "kontra-argia" genuen eta gure argazkilariek argiarekin jolastu behar izan dute. Teknika honekin kamarak zuzenean argira apuntatzen du, honek askotan iluntasuna eta argitasunaren arteko kontrasteak sortzen dituelarik, forma eta lineak gogortuz. Eta argazki denak ikusi eta bozkatu ondoren hauek izan ziren lehen postuetan gelditu ziren argazkilariak: lehen postuan Juan Carlos del Pozo, bigarren Gorka Arregi, eta hirugarren postuan Roman Azkue.\nHemen duzue lehen postuan gelditu den argazkia. Beti bezala lehen hiru argazkiak gure Ekintzak 12x12 atalean ikus ditzakezue.\nGorka Arregi, 2021eko AAE-ko barne lehiaketako irabazlea\nAtzo ostegunez, 2021 urteko 12x12 barne lehiaketako emaitza guztiak aztertu ondoren, iadanik baditugu 2021eko emaitzak. Urteko argazki bilduma onena Gorka Arregi-rena izan da, bigarren postuan Iñigo Olarte gelditu da eta hirugarren Juan Mari Ibarzabal. Zorionak hirurei.\nGure eskerrak agertu nahi dizkiegu hilabete hauetan bere argazkiekin lehiaketan parte hartu duzuten bazkide guztiei, eta aurten ere hileroko gaiak zuen kamerekin irudikatzen jarraitzeko gonbidapena luzatzen dizuegu. Aurtengo 12 gaiak iadanik web orrian argitaratuak dituzue.\n12x12 Abendua - Argazki gaia: 'lapurtua'\n12x12 azaroa - Argazki gaia: umeak\n12x12 urria - Argazki gaia: makroa


ADARRAREN PUNTAN: ESKERRIK ASKO, RUBEN\nBitxia bada ere, Rubén Bladesen lehenengo kantu arrakastatsuak Orquesta Plateriaren bertsioetan egin ziren gurean ezagun. 'Pedro Navaja' eta 'Ligia Elena' deigarriak ziren oso. Lehengo aldiz saltsa estiloko oinarriak gai sozialez aritzeko erabili ziren eta ez, ordura arte ohikoa zenez, amodioari edota ama-lurrari kantatzeko soilik.\nAre eta bitxiago bada ere, Rubén Bladesen irudia OTI jaialdiaren bukaera-galan ikusi nuen lehenengoz. Carlos Tena zen Espainiarako erretransmisio burua. Tenaren iritziak nahiko fidagarriak izaten ziren. Luzaroan jarraitu izan nuen Radio Nazionalean eta Espainiako Telebista publikoan egindako zenbait programetan eta normalean oso aukera fidagarrien profesionala zen. OTI izeneko desagertutako jaialdian -Eurovisionen bertsio latinoa izaten saiatu zena- ez ziren batere ohikoak halako eskaintzak. Tenak honelako zerbait esan zuen aurkezpen modura: «Orain arreta handiz entzutera gonbidatzen zaituztet, datorrenak merezi du eta; saltsa sozialaren erregea dugu hau, jaun-andreok: Rubén Blades». Jarraian 'Pedro Navaja'ren lehenengo notak entzun ziren. Ordura arte abesti bitxia iruditzen zitzaidana zerbait sendo, borobil bilakatu zen. Hori bai zen jatorrizko bertsioa, dudarik ez.\nAskotan gertatzen zaidan legez, artistaren arrastoaren atzetik abiatu nintzen bere ibilbide osoa ezagutu arte. Bestetan ez bezala, Rubénen kasuan ustekabe onak ugaldu egin ziren: 'Siembra' edo 'Canciones en el Solar de los Aburridos', Willye Colonekin egindako elepe mitikoek, esate baterako, ez dute alferrik egindako abestirik. 1977 eta 1982 artean eginiko grabazio hauen bidez saltsaren salmentak, lehenago ez bezala, milioika hasi ziren zenbatzen.\nBaina panamar abeslariaren eta Puerto Ricoko tronbonistaren arteko harremana, emankorra bezain zaila izan da. Bost lan elkarrekin sinatu ondoren beraien arteko tira-birek egunkarietako orrialde piloa bete dute eta behin baino gehiagotan auzitegietan aurrez aurre aurkitu dira, gehienetan diru kontuak direla eta.\nOrain Bladesek, mundu osoan ospetsu bihurtu duen estiloa alde batera uztea erabaki du. Bere herrialdean presidente izaten saiatuko da berriro eta orain bere indar guztiak ahalegin horretan biltzeko asmoa omen dauka.\nZorionez, beti izango ditugu ahaztezinezko grabazio horiek: 'Maestra Vida', 'Mucho Mejor', 'Metiendo Mano' 'Buscando America', 'Agua de Luna', 'Antecedente'... eta gogoan izango ditugu gurean bizitako zuzeneko magikoak: Anoetan, La Casillan, Mendizorrotzan...\nAgur, 'Pedro Navaja' eta zure gorpua lapurtu zizun mozkortia. Agur, 'Ligia Elena' eta notarik ederrenarekin asmatu zuen tronpetista. Agur, telebista itzali ezinik bakarrik bizi den amona. Agur, Juana Mayo emagaldua, auzoko askoren lehenengo sexu-harremana. Agur, Pablo Pueblo, boto-emaile tristea. Agur, Orinokoko kontrabandista indiarra. Agur, Aita Antonio eta Andres eliz mutila. Agur, poliziak desagertutako gizajoa. Agur, Juan Pachanga, playboy sasi-zoriontsua. Agur, Manuela, andereño maitagarria. Agur, zaldi zuri mexikarra. Agur, bere burua Casanovatzat hartzen duen auzokidea. Agur, Ramiro jaioberri gozoa... Agur, Rubén, plazer itzela izan da. Ez nauzu ezertaz ezagutzen eta hala ere, lagun-min sentitzen zaitut. Eskerrik asko eta beti arte.\nEgilea: nineuk ordua: 14:33\nEtiketak: El Correo 2017/07/15, Roberto Moso, Ruben Blades Gasteiz


Lehenengo urratsak meditazioan | Baraka Integral\nOstegun arratsaldetako meditazioaren hastapenetan, arreta osoa ulertzeko eta gogoeta egiteko denbora eskainiko dugu. Gaur egungo psikologiak mindfulness inguruan eskaintzen duen ikuspegi tradizionalena dela eta, praktikara hurbilduko gara.\nIdeia da praktikara gerturatzea jarrera guztietatik eta eguneroko edozein ekintzatan. Gure esperientziei buruz hitz egitea eta praktikaren nondik norakoak argi ulertzea.\nDharmaren irakaskuntzen funtsezko gaiak landuko ditugu eta arreta osoaren lau oinarrietan oinarrituko gara (gorputza, sentsazioak, burua eta Dharma). Hori guztia, gure eguneroko bizitzan Askapenerako eta Eraldaketarako tresna gisa, meditazioa gauzatzeko asmoz. Teknika horiek, edozein teknika erabiliz, edozein teknika erabiliz, ariketa, errepikapena, ohitura eta denborak aurrera egin ahala, gure esku dauden gaitasunak garatzen dituzte.


Ricardo Martín - Wikipedia, entziklopedia askea.\nVillanueva de la Serena, 1882\nDonostia, 1936 (53/54 urte)\nRicardo Martín (Villanueva de la Serena, 1882-Donostia, 1936) argazkilari badajoztarra, Donostian bizi izan zen. Donostiako Belle Epoque garaiko argazki ospetsuak berarenak dira. Garaiko argazkilari ospetsuenetariko bat izan zen.\nOso gazte zenean familiarekin Donostiara joan zen. 1910ean Real Sociedad futbol taldeari argazkiak egin zizkion. 1914an argazkilari gisa hasi zen lanean. 1915ean Donostiako Hondarribia kalean Photo-Carte denda ireki zuen. Urte berean egunkari desberdinetan hasi zen bere kolaborazioekin: El Pueblo Vasco, La Voz de Guipúzcoa, Correo del Norte eta La Constancia. 1916an kanpoko egunkari batzuentzako ere hasi zen lanean: El Día, Heraldo Deportivo. Izan zuen arrakastaren ondorioz, 2010ean, Donostiako Askatasunaren etorbidean denda aldatu zuen. Haren lanak oso ezagunak egin ziren eta 1921ean argazkilari gisa Rifeko Gerrara joan zen. Gerra garaiko lanak prestigio handiko hedabideetan plazaratu ziren: ABC, Mundo Gráfico, La Acción, Mundo Nuevo, besteak beste. 1925ean Agustina Zugastirekin ezkondu zen eta, urte bat geroago, Vicente Martín semea jaio zen; semeak aitaren lanarekin jarraituko zuen. Urte horietan Donostian agertzen ziren pertsonaia ospetsu guztiei argazkiak egin zien: Paulino Uzkudun, Charlie Chaplin, Buster Keaton, Josephine Baker... 1936an, gaixotasun luze baten ondorioz, hil zen. Agustina Zugastik hasieran eta Vicente Zugastik semea ondoren, argazki dendarekin eta argazkilaritza lanetan jarraitu zuten.\nDonostiako kaldereroen festa 1923an.\nEkitaldi politiko-erlijiosoa Usurbilen, 1924an.\nBainulariak Donostiako Kontxako hondartzan, 1926an.\nJose Maria Usandizagari 1927an eskainitako omenaldia.\nDantzariak Donostiako Zubietan.\nBaporeak Donostiako kaian.\nAgustina Zugasti, bere emaztea eta argazkilaria.\nVicente Martín, Ricardoren eta Agustina Zugastiren semea, argazkilari ezaguna ere bai.\n"Ricardo martín, argazkilari eta ikuslea", Kubo Artegunean 2016-2017an egin zen erakusketa.\nMultimedia: Ricardo Martín\nWikimedia Commonsen badira fitxategi gehiago, gai hau dutenak: Ricardo Martín


Ikastola klandestinoak - Ahotsak.eus\nIkastola klandestinoak Gobernuak edozein egunetan ikastola itxiko zieten beldurra zuten, eta eraikinak ez galtzeko, Gure Kai "Sociedad Anónima"ren izenean jarri zituzten eraikinak. Ikastolak klandestinoak zirenean, Bidanian egin zuten lehen bilera. Felix han egon zen.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan EGB-046-029 kodeko bideoa nahi duzula aipatzea: ahotsak@ahotsak.eus\nGobernuak edozein egunetan ikastola itxiko zieten beldurra zuten, eta eraikinak ez galtzeko, Gure Kai "Sociedad Anónima"ren izenean jarri zituzten eraikinak. Ikastolak klandestinoak zirenean, Bidanian egin zuten lehen bilera. Felix han egon zen.\nGaia(k): Ohiturak eta bizimodua » Hezkuntza » Ikastolak\n-Gero Gure Kai ere ein genduan. Gure Kai kontau otsun Osorok?\n-Gure Kai. Bueno, nik ein doten lan guztia, parte hartu doten guztia iñok ein dau lana, e. Nik neuk... akulua izan naiz bakarrikan. Ta Osoro hau beste gauza askotan sartuta egoten zan, ta honena joan nitzan; ikastolak-eta normalian centro kulturaletan zauden, eta orduan ixteko amenazua zauan, eta lokalak ez kentzeko sociedad anonima bat sortu genduan, Gure Kai. Sociedad anonima bat. Sociedad anonima horrekin erosten genduzen lokalak eta ipintzen genduan ikastolia. Baezpan ere ikastolia ixten bazeben lokalekin geu gelditzeko. Ta ein genduan sociedad anonima bat. Gure Kai, sociedad anónima. Ikastolak klandestinuak zian, klaro. Lelengo billeria ikastolena Bidanian egin zan.\n-Hemengo ikastolian bileria Bidanian?\n-Ikastolen billeria, kanpoko ikastolen billeria. Eta zan injiniero bat, Goena. Sikologo famoso bat da, Goena, haren anai bat, Zegamakua uste dot dala. Harexek zuzenduta Bidaniako sakristixan egin zan lelengo billeria eta han izan nitzan ni.\nIñaki izenaren inguruko gorabeherak\nGrosen ere ikastola etxean\nIkastola klandestinoa lagundu zuten ikastetxeak\nLegazpiko euskara eta euskara Legazpin\nETA erakundearen sorrerak Lezon izandako eragina\nEuskalgintzak sortutako nekeak (1971. urtea)